Berria.info - Ziprek ere erreskatea eskatu dio EBri, finantza erakundeak onbideratzeko\nAsteartea, 2013ko maiatzak 21 - 17:33 Harian\nZiprek ere erreskatea eskatu dio EBri, finantza erakundeak onbideratzeko\nGreziako zorrak bi banku nagusietan zuen pisuak behartuta hartu du erabakia; ez du esan zenbat diru izango den\nTroika �ahalik eta lasterren� joango da AtenaseraVasilios Rapanos ez da Finantza ministro izango\nAzken egunotan espero zen albistea baieztatu da azkenik: Zipre izango da Europako Batasuneko finantza laguntza eskatuko duen bosgarren herrialdea. Espainiak egin berri duen modura, finantza erakundeek dituzten arazoak onbideratzeko asmoz galdegin du erreskatea Zipreko gobernuak. Oraindik ez du jakinarazi zenbat diru eskatuko duen. Presidenteak, Dimitris Christofiasek, gaur agerraldia egin eta azalpenak ematea espero da.Zipreko bankuek arazoak dituzte, Greziak euren balantzeetan zuen pisuaren eraginez. Europako Banku Agintaritzak (EBA) joan den abenduan argitaratu zituen datuen arabera, herrialdeko bi banku nagusiek 3.500 milioi euro baino gehiago behar zituzten finantza betebehar berriak gainditzeko. Diru hori ekainaren 30erako lortu behar zuten Bank of Cyprus (1.560 milioi) eta Cyprus Popular Bank (1.971 milioi) erakundeek. Azken horrek behintzat ez zuela dirua garaiz lortuko ohartarazi zion gobernuari.Espainiak bere finantza erakundeei laguntzeko eskatu beharko duen kopuruaren parean, ez dirudi dirutza, baina kontuan hartu behar da kapital falta hori Zipreko barne produktu gordinaren %20 inguru dela. Bi bankuen balantzeetan ia 5.000 milioi euro zeuden Greziako zor publikoan. Greziari egindako bigarren erreskatearen ondorioz, balio galera handia izan dute.Orain dela gutxi, Zipreko bankuak kapitalizatzeko gutxienez 4.000 milioi euro beharko direla ziurtatu zuen Fitch rating agentziak. Kopuru horretan barne merkatuko maileguen arazoak ere aintzat hartuta leudeke. Bankuen egoera txarra argudiatuta, Fitch agentziak Zipreko zor subiranoaren kalifikazioa BB+ mailaraino jaitsi zuen, zabor bonua, alegia. Orain arte erreskate funtsen dirua saihestu du Ziprek. Iaz, esaterako, Errusiarekin 2.500 milioi euroko mailegua hitzartu zuen. EBko eta Eurotaldeko kidea izan arren, oraingoan ere negoziatzen aritu da Txina eta Errusiarekin.EBko txandako lehendakariaGreziak, Irlandak, eta Portugalek ez bezala, erreskate osoa saihestea lortu du oraingoz Ziprek. Une politiko interesgarriak dira Mediterraneoko irla txikian. Datorren astetik aurrera Europako Batasuneko txandako lehendakaritza hartuko du, lehen aldiz. Zortzi hilabete barru, bestalde, hauteskundeak ditu aurrez aurre gobernuak. Erreskatearekin batera murrizketa orokorrak egin behar ez izaten ahaleginduko da orain. Besteak beste, EBko sozietate zerga txikiena (%10) igo behar ez izatea bilatuko du.\nTroika �ahalik eta lasterren� joango da Atenasera\nGreziako lehen ministroak eta Finantza ministroak izan dituzten arazoen ondorioz, erreskatea kontrolatzen duen troikaren bisita atzeratu behar izan dute. Edonola ere, EB, EBZ eta NDFko ordezkarien txangoa �ahalik eta lasterren� egingo dela iragarri zuen Amadeu Altafaj EBko ekonomia bozeramaileak.\nVasilios Rapanos ez da Finantza ministro izango\nArazoak laster hasi zaizkio Grezian Antonis Samaras gobernuburu berriari. Finantza Ministerioa gidatu behar zuen pertsonak, Vasilios Rapanosek, ez du azkenean kargua hartuko. Joan den ostiralean, konortea galdu, eta ospitalera eraman behar izan zuten. Iorgos Zaniasek ordezkatuko du, behin-behinean.


Non gaude? / Apnabi / Nor gara\nAPNABI autismo gaietan eta AEN-etan erreferentziazkoa den Bizkaiko elkartea da. 70eko hamarkadan jaio zen autismoa zuten pertsonen senitarteko talde baten ekimenez, argi ikusi baitzuten elkartu beharra zegoela ezjakintasun hutsagatik gaixotasuntzat hartzen zen gaitz hura duintzeko.\nGaur egun, izen oneko elkarte sendo bat da, Bizkaian AEN-ak dituzten pertsonen 700 familia baino gehiagori laguntzen diena eta 14 lan egoitzatan banatutako 150 profesional dituena.\nAPNABIk autismoaren espektroko (AEN) gaitzak dituzten pertsonen eskubide guztiak bermatzeko lan egiten du, eta erantzun integrala, pertsonala eta kalitatezkoa eskaintzen du pertsona horien bizi prozesu osoan zehar. Horretarako, helburu hauek ditu:\nAEN-a duten pertsonen eta beren familien bizi-kalitatea hobetzea.\nAEN-a duten pertsonen garapen pertsonala eta laneratzea eta gizarteratzea erraztea.\nAEN-a duten pertsonek beren ezaugarri eta beharrizanei egokitutako erantzuna jasoko dutela bermatzea.\nJarrera malgu, harkor eta sortzailea eta aldi berean sistematikoa edukitzea beharrizan berriei aurre egiteko.\nZein elkarteren barruan gauden\nEsperientzia eta ezagutza partekatu nahi ditugu, eta horretarako, hainbat forotan parte hartzen dugu, non esperientzia eta jakintza ugari kontrastatzen baitira AEN-ei eta adimen ezintasunari buruzko ezagutza handiagoa lortzeko, adibidez:\nAutismoaren Espainiako Konfederazioa www.autismo.org.es\nAutismoaren Europako Konfederazioa www.autismeurope.org


Abian da Bilbao Hiria 24. Pop-Rock Lehiaketa — Gaztezulo\nAbian da Bilbao Hiria 24. Pop-Rock Lehiaketa\nAbian da Bilbao Hiria 24. Pop-Rock Lehiaketa https://www.gaztezulo.eus/albisteak/abian-da-bilbao-hiria-24-poprock-lehiaketa https://www.gaztezulo.eus/albisteak/abian-da-bilbao-hiria-24-poprock-lehiaketa/@@download/image/201253705pop_rock_nagusia.jpg\nEuropako musika talde gazteen erreferentzia bilakatu da Bilbao Hiria Pop-Rock lehiaketa, eta urtez urte talde bikainak irteten dira bertatik; aurtengoan izena emateko epea zabalik da dagoeneko. Hiru kategoriatan parte hartu ahal izango dute taldeek, pop-rocka, metala eta beste joerak, eta dirusari potoloez gain, Bilboko Aste Nagusian eta Azkena Rock jaialdian jotzeko aukera ere izango dute zenbait irabazleek.\nIzena emateko epea maiatzaren 31ra bitarte dago zabalik. Lehiaketan talde europarrek soilik parte hartu ahal izango dute, eta taldekideek 35 eta 18 urte bitartekoak izan behar dira. Gainera, disko bat baino gehiago kontratu diskografiko bati loturik duten taldeek ezingo dute izenik eman. Aurreko edizioren batean parte hartu duten taldeek aurten ere egin ahal izango dute, baldin eta aldez aurretik lehen saririk lortu ez badute. Eta noski, konposizioek jatorrizkoak izan beharko dute.\nLehiaketa hiru fasetan banaturik egongo da, eta lehen aukeraketa epaimahaiak egingo du iraila baino lehen. Ondoren, fasea gainditu duten 38 taldeek iraila eta azaroa bitartean joko dute Bilborock aretoan, eta bertatik epaimahaiak beste aukeraketa bat egingo du; horiek azken kontzertu bat eskainiko dute, eta garailea bertatik irtengo da. Noski, kategoria bakoitzeko sari bat izango da.\nWebgune honetan sartu eta inprimakia bete.\nHiru kanta, mp3, ogg edota wma formatuan\nArgazki bat, jpg, bmp edo png formatuan\nTaldearen ibilbidea doc, docx, odt edota pdf formatuan\n1. Saria 5.000 euro\n2. Saria 2.500 euro\n3. Saria 1.000 euro\n1. Saria 2.700 euro\nBilbao Hiria saria Bilboko talderik onenarentzat: Emanaldia Bilborock aretoan\nAste Nagusia saria Bilboko rock talde onenarentzat eta Bizkaiko talde onenarentzat (Emanaldia 1013ko Asten nagusian, Bertako Rock taldeentzako eszenatokian)


Euskal Herria 2.0 | abiapuntu bat – gaztelumendi.eus\nEuskal Herria 2.0 | abiapuntu bat\n2006-09-30 / 68 Iruzkinak\nJardunaldiak bi egunetan burutu ditugu. Zenbait hilabete pasa dira hasierako asmoaren berri Donostiako itsasertzean izan nuenetik. Eta egia esan, ez nuke lortu duguna hasiera horretan horrela imajinatuko. Baina olatuaren gainean gaude orain.\nNora heldu nahi genuen? Zer bilatzen zuen EH 2.0 egitasmo honek? Nik uste, iragan ostegunean Donostiako Artelekun batu ginenon artean sortu zen giroak ondo islatzen duela gure orduko asmoa. Abiapuntu bat daukagu, aurrerantzean Euskal Herria eta Internet batuago ikusteko, gauzatzeko, plazaratzeko. Herrigintzan, euskagintzan, edukietan, software librearen inguruan, Interneten, komunikabideetan aritzen garen jendea batu gara bi egunez. Eta oinarri bat jarri dugu, eztabaidarako, gogoetarako, ekimenarako, auzolanerako. Eta alde horretatik pozik egoteko motiboak dauzkagu.\nEuskal Herriko domeinuaren beharra azaleratu dute EH 2.0 jardunaldiek irakurtzen genuen Berrian, jardunaldiaren biharamunean. Eta bai, horra ere heldu behar ginen. Modu naturalean, eztabaida piztu da. Vicent Partal gomitatzeak, .cat adibidea gertutik ezagutzeak, gurean gaiarekiko interesa piztu du. Eta besteak beste ondorio horretara heldu gara. Antzeko kontuak adierazi zituzten Josu Landak eta Josu Amezagak. Edukiak, nortasuna, kultur ondarearen bahiketa, lizentziak, ikurrak…. izan zituzten hizpide bi hitzaldi ezin argigarriagoetan –Info 7 irratiak zintzilikatu ditu sarean – eta ostean Partalek ekitaldia biribildu zuen. Argi eta garbi.\nOrain, Partalen bloga irakurtzen dugunean, oraindik flipatuta jarraitzen dugu. Tipo argia, adibideak ematen azkarra, umorea galdu barik, eta bere nortasunari uko egin barik, besteona begirunez ikusten duena. Komunikabide berrien eremuan aitzandari Europa mailan, eta euskaldunon lagun. Abiapuntu honetan bidaide izango dugu. Katalanak eredu zaizkigu Interneten, hizkuntzan, kulturan, digitalizazioaren aroan. Jarraitu egin behar ditugu, ezagutu, ulertu, begirunez beraiengandik ikasiz. Eta horretara goaz.\nOndorioak tag edo etiketetan bildu genituen, eta pantailaratu. Hemen ikusi daitezke. Gutako edonork badu zer egin nahikoa aurrerantzean: edukiak sortu, argitaratu; euskara eta gure kultura, gure nortasuna sarean erakutsi eta bultzatu; ikur berriak asmatu; software librea lokalizatu, sozializatu eta erabili. Asmo on guzti hauek gauzatzeko. Euskal Herria Interneten izan dadin. Eta Internet Euskal Herrian. Areago, gehiago. Abiapuntua.\n2021-08-15 at 3:17 pm\n2021-08-16 at 5:14 am\n2021-08-18 at 8:06 am\n2021-08-18 at 10:31 am\n2021-08-18 at 11:45 pm\n2021-08-19 at 12:24 pm\n2021-08-19 at 4:07 pm\n2021-08-21 at 11:58 am\n2021-08-23 at 6:10 am\n2021-08-23 at 9:51 pm\n2021-08-24 at 3:16 pm


Browsing Facultad de Medicina y Enfermería by Author "Lacalle Prieto, Jaione"\nBularreko minbizia jasan duten eta linfedema pairatzen duten emakumeen bizi-kalitatea: erizaintza zainketak \nLarrañaga Manzano, Estibaliz (2020-10-06)\nErizainaren laguntza azken bidaian \nZaldibia Urbina, Ione Miren (2017-10-03)\nSarrera: Era azkar eta aurreratuan eboluzionatzen ari den gizartean bizi garen arren, heriotza oraindik ezkutuan dagoen gaia da. Gizartearen eboluzio honetan, aldaketa sozialak, demografikoak eta familiarrak ere aurkitzen ...\nErizaintzaren esku-hartzea eskolako bullying kasuetan. Errebisio narratiboa \nGarmendia Sarasola, Usue (2017-10-03)\nSARRERA. Bullying modu errepikakorrean, min egiteko helburuarekin eta berdinen artean, baina ahulagoa denaren aurka erabiltzen den nagusikeria da. Azken hamarkadan kasuistikak gorantz egin du eta Euskal Autonomia Erkidegoan ...\nErizaintzaren rola haurdunaldian zoru pelbikoaren disfuntzioen prebentzioan \nGarmendia Arregui, Uxue (2019-04-15)\nGure gizartean, emakumeen artean batez ere, zoru pelbikoaren disfuntzioak eta bere ondorioak osasun-arazo handiak dira. Mundu mailan emakume askori eragiten dion patologia da eta ondorengo urteetan %10 pelbis-zoruaren ...\nHaurrak, heriotza eta dolua \nOrmazabal Arizcorreta, Maddi (2019-04-15)\nGertuko pertsona bat hiltzean, dolu izeneko prozesua bizitzen du gizakiak. Egungo gizartean heriotza aldentzeko joerak, sarritan haurrak nahiz gurasoak heriotzaren aurrean estrategia gabe topatzea eragiten du, ondorioz ...\nNerabezaroko haurdunaldia prebenitzeko programen eraginkortasuna. Errebisio bibliografikoa. \nCaro Terroso, Sandra Maria (2015-10-08)\nNerabezaroko haurdunaldi (<19 urte) gehienak herrialde azpigaratuetan gertatzen diren arren, herrialde garatuetako osasun arazo publiko garrantzitsua izaten jarraitzen du. Alabaina, munduko erditze guztietatik 680.000 ...\nOsasun heziketa proiektu proposamena haur hemofilikoetan. Literatura berri baten garapena \nBabarro Vélez, Izaro (2015-10-08)\nSarrera: Gaixotasuna, aldaketa biopsikosozialak dakartzan egoera zaila da pairatzen duen edozein pertsonarentzat, konplexuagoa oraindik, patologia jasaten duena haur bat izanez gero. Haurrak hemofilia ulertu eta bizitzen ...


Ito egin da Bilbon poliziarengandik ihesi zihoan gazte bat\nPoliziarengandik ihesi zihoala, uretara jauzi egin eta ito egin da 22 urteko gaztea. Goizeko aurreneko orduan topatu dute haren gorpua, Ibaizabalen.\nArgazkia: SOS Deiak\n2021eko apirilaren 8a\nLarrialdi-zerbitzuek azaldu dutenez, goizeko aurreneko orduan hilda aurkitu dute 22 urteko gaztea. Poliziarengandik ihesera emana zen goizaldean, eta uretara salto egin du azkenean. Ito egin da Bilboko itsasadarrean.\n04:00ak aldera ekin diote haren bilaketari San Inazioren eta Zorrotzaurreren artean, eta handik bi ordu ingurura jakinarazi dute larrialdi-zerbitzuek Ibaizabalen topatu dutela gorpua.


Likidezia lortzea hilaren amaierara iristeko | Consumer\nLikidezia lortzea hilaren amaierara iristeko\nBanketxeek baldintza ez oso zorrotzak dituzten familiei finantzaketa eskaintzen diete, komisioek kredituak garestitu arren.\nBanketxeek hain zorrotzak ez diren finantziazio-lerroak egin dituzte, eta horien zenbatekoa 5.000 eurotik beherakoa da, eta laster amortiza daitezke. Hala ere, proposamen batzuek produktua garestitzen duten komisioak aurreikusten dituzte, hala nola irekiera edo kitapen aurreratua, %0,5etik %1era bitarteko tasarekin. Hurrengo taulan, familien likidezia falta puntualki konpontzeko banku eta aurrezki kutxen eskaintza batzuk zehazten dira.\nLikideziarik ezari irtenbideak\nKrisian murgilduta, ez dirudi hondoa jotzen duenik. Gero eta jende gehiagok nahi du likideziaz hornitu etxeko kutxa-arazoak konpontzen saiatzeko, eta aurrerakinak behar dituzte egoera desberdinei aurre egiteko. Ez da mailegu tradizionaletara jotzea, baizik eta eguneroko gastuei aurre egiteko hain ohikoak ez diren finantzabideak lortzea.\nGaur egun, milaka familiak aurrerapen txiki bat behar dute hilaren bukaerara iristeko edo beren familia-ingurunean sortu den ustekabeko gastu bati aurre egiteko… Egoera askotan behar izaten da likidezia-maila jakin bat, eta pertsona askok ez dute likideziarik, eta beren bankuari edo aurrezki-kutxari laguntza eskatzera jotzen dute, gehiegizko zorpetzea eragiten ez dion produktu baten bidez.\nGero eta jende gehiagok lortu nahi du likidezia etxeko kutxako arazoak konpontzen saiatzeko.\nInteresak %10 murrizten dituzten kredituak eskura daitezke. Oro har, 5.000 eurotik beherako zenbatekoa duten produktuak dira, eta denbora gutxian amortiza daitezke. Baina batzuek produktua garestitzen duten komisioak aplikatzen dituzte, adibidez, irekiera edo kitapen aurreratua,% 0,5etik% 1era bitarteko tasarekin.\nFinantza-erakundearekiko lotura-mailaren arabera hobaritutako proposamenak ere falta dira. Azken batean, ustekabeko ordainketen, zergen gehiegizko kargaren eta abarren ondorioz sortutako likideziarik ezari konponbide puntualak bilatzea da helburua.\nEskudirua lortzeko eskaintza zehatzak\nProposamenik irmoenetako bat Banco Sabadellek sortu duena da. Banku horrek Hedapen Lerroa gehitu die bere produktuei, 5.000 eurorainoko mailegua Expansión kontuan. Titularrek behar duten dirua atera dezakete, behar adina aldiz, komisiorik ordaindu gabe. Eskatutako zenbatekoa bezeroaren Expansión kontura transferitzean datza haren mekanika, eta erabiltzaileak erabakitzen du zenbateko epean itzuli nahi duen.\nEuskadiko Kutxak proposatzen du, beste formula bateko berehalako likidezia behar duten partikularrentzat: nominaren aurrerapena. Credinómina etxearen bidez, lehentasunezko baldintzetan, 12 nomina arteko zenbatekoa ematen da, zazpi urtera arte itzultzeko.\nBBVAk, berriz, ordaindutako interesen % 10 itzultzen die bezeroei, hileko kuotak arintzeko. Hilez hileko esleipenak ordaintzen dira, eta, urtean behin, haien konfiantza saritzen dute ordaindutako interesen zati bat ordainduz.\nLehentasunezko baldintzetako maileguak, nomina-aurrerapenak edo interesak itzultzea dira finantziazio-bide batzuk\nIbercajako tasa finkoko kreditu hobariduna kontsumo-ondasunen erosketa eta familiako beste behar batzuk finantzatzeko produktua da. Azken prezioa eskatzaileen araberakoa da, eta horiei hileko kuota murrizteko aukera ematen zaie: nomina helbideratzea eta gutxienez hiru ordainagiri; pentsio-planari edo aurrezki-planari ekarpenak egitea; txartelak erabiltzea erosketak egitean; edo etxebizitzarako mailegu baten titular izatea edo aurrezki-kopuru jakin bat izatea. 6.000 eurotik hasita eska daiteke, itzultzeko epea zazpi urtekoa izanik.\nPremisa berberetan, Cajamarrek helbideratzeagatiko mailegu hobaridunak aurkezten dizkie bere bezeroei, nomina, pentsioa edo Gizarte Segurantzako ordainagiria, langile autonomoen kasuan, helbideratuak dituzten pertsonentzat. 60.000 euro bitarte, zazpi urteko amortizazio aldiarekin. Interes-tasa finkoak edo aldakorrak aplikatzen ditu, eta urtero berrikus daitezke. Produktu honen alderdirik txarrena da irekiera- eta amortizazio aurreratuko komisioak dituela, eta horrek garestitu egiten duela pixka bat.\nEtxeko gastuei aurre egiteko zenbateko txikiak behar direnean, Miniconsumo izeneko kreditua kontrata daiteke, Ibanestok egina. 600 eta 3.000 euro bitarte ematen ditu, 12 hilabeteko epearekin amortizatzeko. Epe horretan %9ko interes-tasa aplikatzen da eta %1,5eko irekiera-komisioa du.\nbanku finantzaketa hil bukaera kreditu liquidez-eu


Arreta tutelarra | Hermanas Hospitalarias\n> Zer Egiten Dugu > Arreta tutelarra\nAhizpa Ospitalariek kalitatezko arreta-eskaintza bat sustatu dute beti pertsona guztientzat, baina ahultasunik handieneko pertsonentzat bereziki.\nHori dela eta, gure historian zehar, helburuen artean pertsonen interesak babestea eta eskubideak defendatzea duten, eta judizialki jarduteko gaitasuna aldatuta duten Fundazioak sortzea erabaki dugu. Lehentasuna eman diegu desgaitasun psikikoa edo gaixotasun mentala duten pertsonei.\nEgiten diren jardueren artean, babesteaz gain, desgaitasuna duten pertsonen ondasunak kudeatzea eta telefonozko arreta ere daude, nahasmendu mentalak dituzten pertsonei eta haien senideei krisi-egoeren aurrean laguntzeko eta orientatzeko.\nEgoitza Valladoliden dago, eta zenbait autonomia-erkidegotan ematen ditu zerbitzuak.\nEgoitza Bartzelonan dago, eta zenbait autonomia-erkidegotan ematen ditu zerbitzuak.\nBere proiektuetako bat PSIKOTELEFONOA da.


Google eta bere hodeia Debian zeruetara joaten dira | Linuxetik\nGoogle eta bere hodeia Debian zeruetara doaz\nGaratzaile bat esaten dizu Debian beste bati: Badirudi ondo egiten ari garen zerbait dela. Eta dagoeneko ikusi genuen NASA bezala fidagarria Debian GNU / Linux Space Station ordenagailuak eta orain funtzionatzeko Google, komunitatearen banaketan ere konfiantza jartzen du.\nHau blogean argitaratu da Google App Engine, non Jimmy kaplowitz ulertzen nuen neurrian esaten digu:\nOso aste zirraragarria izan zen Debian komunitatearentzat Debian 7.0 "Wheezy" kaleratu baitzuen eta horrek hobekuntza handiak dakartza, segurtasun oso sendoa eta 32/64 biteko bateragarritasuna hobetuz. Gaur Debian irudiak gehitzen ari gara Google Compute Engine-en. Debian, gurekin lankidetzan, Debian 7.0 "Wheezy" eta aurreko bertsio egonkorraren irudiak eskaintzen ari da, Debian 6.0 "Squeeze". Laguntza horri esker, Debian Compute Engine-en erabiltzen duten guztion lan-estazioak erraztuko dira.\nErrendimendu azkarra lortzeko eta banda zabaleraren kostuak murrizteko, Google-k Debian-en ispilua izango du Google Compute Engine-ek erabiltzeko. Gure dokumentuak eguneratu ditugu eta Debian-i lagunduko diogu gure ohiko laguntza aukeren bidez.\nCompute Engine-ekin gaitu ditzakegun beste sistema eragile batzuk etengabe ebaluatzen ari gara. Hala ere, aurrerantzean, Debian izango da Konputazio Motorraren irudi mota lehenetsia. Zure iruzkinak entzuteko irrikan gaude.\nInformazio gehiago lor daiteke espazioan Debian Wiki bereziki eskainia.\nAlbiste bikaina nire ustez, Interneteko munstroetako batek Debian-i laguntza eskaintzen diola. Han berritasuna baino egonkortasuna defendatzen duen banaketa izatearen emaitza dute, inguruko askok kritikatzen duten zerbait.\nIkusita: Libuntu | Jatorrizko artikulua: Google App Engine bloga\nArtikuluaren bide osoa: Linuxetik » Berri » Google eta bere hodeia Debian zeruetara doaz\nFenomenala. "Debian-ek zerbait egiten ari da" Jakina, urteak daramatza horrela, xehetasuna da Ubuntu, jakina, ezagunagoa zela, baina Debian Debian da.\nZorionez, lankidetza hau guztiontzat osasuntsua da eta Debianek Google badituela, badakit hori egingo dutela. +\norduan KDE 4.8.4ra itzuliko da.? egonkortasunaren eta berritasunaren alde?\nNor itzuliko da nora? Nor nor?\n"Berritasuna baino egonkortasuna defendatzen duen banaketa izatea, inguruko askok kritikatzen duten zerbait .."\nBeno, debianeko erabiltzaile asko ikusten ditut beste distribuzio batzuetako repos-ak erabiltzen dituztenak edo pakete berriagoak izateko probekin egonkorrak nahasten dituztenak: or\nTxantxak alde batera utzita, pozik nago Debianengatik, egunen batean probatuko dut.\nNoski, Debianek defendatzen du hori baina ez naiz hainbeste jajaja.\nNekez gehitu ditut Google Chrome repos, Iceweasel backporta eta programa jabedun batzuk, hala nola Kingston Office eta Skype. Gainerakoa, bere repos ofizialetatik instalatu dut.\nGarrantzitsua debian erabiltzen dutenentzat\nAbisua debian-multimedia.org webgunean\nMaiatzeko "Debian proiektuaren liderraren bitak" argitaratzeak debian-multimedia.org domeinua - behin Debian pakete biltegi ezagunaren gunea - iraungi egin duela eta entitate ezezagun batek hartu duela ohartarazten du. Debianeko erabiltzaileek APT konfigurazioetan gune horretako erreferentziak baldin badituzte, une egokia litzateke horiek ateratzeko. Lucas Nussbaum-ek dioen moduan: "APT biltegiak segurtatzeko kriptografiaren erabileraren garrantziaren adibide ona da (eta gakoak itsuki ez gehitzearen garrantziaren adibide ona da").\nEz dakit norbaitek gunea gaituta duen oraindik bere sources.list-ean debian-multimedia.org aspaldi ordezkatu zuela deb-multimedia.org. Beraz, hau irakurtzen ari den norbaitek aktibatuta baditu, gomendatzen dizut ezabatzea eta biltegi ofizialetan ez dauden zenbait kodek behar badituzu, ordeztu bigarren helbidearekin, kontuan hartu behar duzu biltegi horiek hirugarrenenak direla eta albisteek diote iraungitako gunea orain entitate ezezagun batena dela.\n-ik- esan zuen\nAlbiste bikaina! Egia esan, Debian-eko mutilek aitortza merezi dute egindako lan bikainagatik, eta Debian gabe Linux-en paisaia oso desberdina izango litzateke (hasteko Ubuntu ere ez litzateke existituko).\nDagoeneko ikusi nahi dut noiz ateratzen diren RHEL 7 eta bere klonak, eta orain hobeto esan Scientific Linux edo CentOS-era joango garela http://www.h-online.com/open/features/Red-Hat-s-RHEL-7-roadmap-1631791.html espero dezakezunari buruzko informazio gehiago lortzeko.\nEsan al dut RHEL 7 ateratzen denean, CentOS 6-rekin eta Debian 7-rekin alderatzen ari direla, bistan da softwarean oraingoz alde txikia dagoela -_- *\nGaldera bat, Garbage_Killer: ba al dakizu nola konpondu CentOS kontrol-batuketen irakurketaren arazoa? izan ere, CentOS VirtualBox-en instalatu nahi nuen eta DVD / ISO-an dauden reposak irakurtzean errore bat dagoela esaten dit.\nZerbaitek esan zidan zergatik hainbeste konfigurazio bisual RHEL / CentOS-en eta ez kontsola asko.\nDena den, saiatuko naiz.\nDebian aukeratzen duten zerbaitengatik eta ez RHEL edo zerbitzarietara bideratutako bere deribatuetako bat, eta zerbait egonkortasunean datza, gauzak dauden moduan, ez dago Debian-ekin alderatzerik.\nBere egonkortasunagatik ez ezik, duen aldagarritasun ergel eta eraginkorragatik (GNOME 3 Shell-ekin iPhone batean instalatzea ere posible da).\nIzan ere, ARM gailuetarako optimizatutako Debian-en deribatua atera da Raspbian izenarekin, Debian-en itxura nahiko berdina duena, baina bere errendimendua hobea da.\nFederico A. Valdes Toujague esan zuen\nZorionak Debian Taldeari! GAUR ETA BETI JAI DUGU. Bizi Zahar Debian !!!\nErantzuna Federico A. Valdés Toujageri\nEta betiko, Amen.\nPS: Erabili Iceweasel atzeko portuak. Firefox bertsioen parekoak dira.\nDebianek ez ditu onartuko orain dela gutxi Squeeze (3.5.16) eta Wheezy (10.0.12) bertsio natiboak Iceweasel bertsio bat hartu eta adarraren iraupenean egonkor gisa mantendu beharrean. zuzenean eguneratuko dute ESR kanalaren bertsio berri batera, beraz, atzeko portuak bertsio, beta eta aurora bertsioetarako soilik behar dira. Ea, gai zehatz honetan beti nahi izan dudana azkenean bete da.\nIceweasel, Icedove eta Iceape-ren segurtasun-eguneratzeen ikuspegia aldatzen ari gara egonkorreko segurtasunean: segurtasun-konponketak atzera itzuli beharrean, euskarri hedatuen bertsioaren adarrean oinarritutako bertsioak eskaintzen ditugu. Honela, eguneratze honek Firefox 17an oinarritutako paketeak aurkezten ditu eta etorkizunean noizbait hurrengo ESR sukurtsalera aldatuko gara, ESR 17 bizitzaren amaierara iritsi ondoren.\nHorregatik, gustatzen zait mozilla.debian.net backport-aren bertsio bertsioa erabiltzea (eta hor ere iragarri dute). Dena den, backport-ak lasaitasuna eman zidan Firefox eskuz deskargatu eta instalatu beharrik ez izateagatik eta Flash Player ezarpenak bezalako arazoak izan behar izateagatik.\nguillermoz0009 esan zuen\nOso ona Debian!\nBizi bizi Debian !!!\nUste dut .deb paketeetarako debian hautatu dutela .rpm gustatuko balitzaie, ziur asko gorriaren gorriak aukeratuko lituzkete, zerbitzari mailan biek oso ospe ona dutelako.\nJesus Ricardo Ballesteros Molina esan zuen\nZerbitzarietarako ez dut Debian ezertarako aldatzen, mahaigaineko Archlinux komandoetarako 😀\nErantzuna Jesús Ricardo Ballesteros Molinari\nAlbiste ona da distro honen zaleentzat. Lenny-n nengoenetik erabiltzen dut eta egia da lan egiteko distro bikaina dela\nGauza ona Google-k Debian aukeratu zuen. Orain, Wikimedia Fundazioak Ubuntu zerbitzaria Debian Squeeze bihurtzeko itxarotea.\nGalderaren erantzuna jakin nahiko nuke http://googleappengine.blogspot.com/2013/05/bringing-debian-to-google-compute-engine_9.html\nSarbidea izango al dugu Debian irudiak Google Compute Engine-en exekutatzen dituen kernelaren iturburu kodera sartzeko? Ez guztiak, baina Debian erabiltzaile askok Debian aukeratzen dute iturburu kodea atzitzeko baimena duen kontratu sozialagatik. Entzun dut GCEk bere sistemak zuzentzen dituen bere kernelak dituela.\ngaztelaniara itzulita hau litzateke:\nSarbidea izango al dugu Debian irudiak Google Compute Engine-en exekutatzen dituen kernel iturburu kodea eskuratzeko? Ez guztiek, baina Debianeko erabiltzaile askok aukeratzen dute iturburu kodea eskuratzeko kontratu sozialagatik. Entzun dut CMEk bere sistemek funtzionatzen duten kernelak dituela.\nTsssss, google ere gustatu zaidala, Caracoles. Ba esaten dute yahoo ona dela.\nNola instalatu Linux esan zuen\nDebian oso plataforma eragile sendoa da eta orain malguagoa da 7. bertsio berriarekin, debian taldeari denbora egokian ematen dion lana eta egonkortasuna eta segurtasuna bikaintasunez aitortzea.\nErantzun Linux nola instalatu\nZer da hurrengoa? Erosi DEBIANi? DEBIAN itxi?\nsinboloa esan zuen\nPozik nago GNU / Linuxengatik, Debian, Ubuntu edo dena delakoa denez, Linux da eta horrek gero eta gehiago zabaltzen du eta aliatu gehiago ditu.\nAlde batetik, nahi nuke Google-ko norbaitek azaltzea zergatik den Debian eta ez CentOS benetan, baina tira, gustuak dira.\nNork erabiltzen du GNU / Linux?


Otsailak 13 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Otsailak 13 Zodiac Aquarius da - Horoskopoa osoko nortasuna\nOtsailak 13 Zodiac Aquarius da - Horoskopoa osoko nortasuna\nOtsailaren 13rako zodiako zeinua Aquarius da.\ngemini gizon batekin apurtzen\nSinbolo astrologikoa: Ur eramailea . Horrek gaztetzea, freskotasuna, aurrerapena eta ugaritasuna adierazten ditu. Eguzkia Aquariusen dagoeneko urtarrilaren 20tik otsailaren 18ra bitartean jaiotako pertsonengan eragiten du, hamaikagarren zodiako zeinua.\nThe Aquarius konstelazioa ikusgai + 65 ° eta -90 ° artean zodiako 12 konstelazioetako bat da. Bere izar distiratsuena Aquha alfa da 980 gradu koadroko azalera duen bitartean. Capricornus mendebaldean eta Pisces ekialdean kokatzen da.\nAquarius izena latineko Ura eramaten duen izena da, otsailaren 13ko zodiako zeinua gaztelaniaz Acuario da eta frantsesez Verseau da.\nKontrako zeinua: Leo. Astrologian, zodiako zirkuluan edo gurpilean kontrajarritako seinaleak dira eta Aquarius-en kasuan produktibitatea eta argitasuna islatzen dira.\nModalitatea: finkoa. Horrek harrotasuna eta arduraz agerian uzten du eta baita otsailaren 13an jaiotako bertako jatorrak zeinen politak diren errealitatean ere.\nGobernu etxea: Hamaikagarren etxea . Etxe honek ametsak, adiskidetasuna eta itxaropenak gobernatzen ditu. Akuarioak hemen kokatuta daudela dirudi, batez ere, laguntza sozialak eta bizitzako gaietarako irekitasunak duten garrantzia ulertzen dutela.\nAginte Organoa: Urano . Zeruko planeta honek inplikazioa eta lasaitasuna sinbolizatzen du. Urano aurkitutako planeta nahiko berria da. Uranok ere iradokitzailea da pertsonalitate horien originaltasun osagaia.\nElementua: Airea . Elementu honek ikuskera eta betiko eraldaketa sinbolizatzen ditu eta otsailaren 13ko zodiako zeinuaren pean jaiotakoei mesede egiten diela uste da. Aireak ere esanahi berriak lortzen ditu suarekin elkartuz, gauzak berotu egiten dira eta ura lurrundu lurrak itotzen duen bitartean.\nZorioneko eguna: Asteartea . Astegun honetan Martek enpatia eta ilusioa sinbolizatzen du. Aquarius pertsonen izaera humanitarioa eta egun honetako ahalegin islatzailea islatzen ditu.\nZorioneko zenbakiak: 7, 9, 10, 16, 25.\nazaroaren 4an jaiotako eskorpioa\nInformazio gehiago otsailaren 13an Zodiac-en behean ▼\nLeo Man eta Pisces Woman epe luzeko bateragarritasuna\nleo gizon batek botatzen zaituenean\nzer seinale da azaroaren 21a\nzein da apirilaren 26rako seinalea\neskorpioa eta sagitarioa ohean\ngizonezko aries eta emakumezko virgo


Irekia Eusko Jaurlaritza - Gobierno Vasco :: "Auzia Euskaraz", Justizian euskararen presentzia sustatzeko gailu mugikorretarako Eusko Jaurlaritzaren aplikazio berria\n"Auzia Euskaraz", Justizian euskararen…\n• “Auzia Euskaraz” aplikazioa Justizia Administrazioko hizkuntza normalizaziorako lantaldeak sortu du, eta abokatu, prokuradore eta notario profesional euskaldunei zuzenduta dago bereziki.\n• Aplikazio hau sortuta arlo juridikoko hiru eragile-talde horietako profesional euskaldunen komunitatea sendotu nahi da, eta, aldi berean, hizkuntza juridikoaren arloko baliabideak eskaini nahi dira: 400.000 itzulpen juridikotik gora daude erabilgarri.\n• APP hau “Auzia Euskaraz” proiektuaren baitan sortu da. Proiektua 2013an jarri zuen abian Eusko Jaurlaritzak prozedura judizial osoa, demanda judiziala aurkezten denetik ebatzi arte, euskaraz tramitatu ahal izateko.\n- Komunitate juridiko euskaldunera kide berriak erakartzea. Orain arte 507 eragile juridiko daude sare horretan, bai abokatu, prokuradore eta fiskal profesionalak, bai barruti judizialetako funtzionarioak.\n- Profesionalek euskara erabil dezaten sustatzea.\n- Euskararen kalitatea ziurtatzea, hizkuntza juridikoarekin zerikusia duten zalantzak argituz.\n- Hizkuntza normalizaziorako lantaldearen zerbitzua hobetzea.\n- Erabiltzaileen esku jartzea Justizia Administrazioko hizkuntza normalizaziorako lantaldeak garatutako tresnak.\n• Ikono laranja: profesionalen zerrenda eskaintzen du, abokatu, prokuradore eta notario euskaldunak bilatzeko. Euskara Emaile ekimean parte hartzen duten profesionalen telefono-zenbakiari, helbide elektronikoari eta bakoitzaren kokapenari buruzko datuak ematen ditu.\n• Ikono urdina: “Auzia Euskaraz” proiektuari buruzko informazioa ematen du.\n• Ikono gorria: erabiltzaile motaren arabera, aukera ezberdinak eskaintzen ditu, besteak beste: komunitate juridiko euskaldunean sartu ahal izatea, inprimaki juridiko elebidunak, kontsulta pertsonalizatuak, hilabetekarien harpidetzea eta prestakuntza-pilula juridikoak jasotzea.\n• Ikono berdea: terminologia juridikoa euskaraz kontsultatzeko tresna. Datu-basea da eta terminoak gaztelaniatik itzultzen ditu, hala nola “incoación de diligencias previas" (aurretiazko eginbideei hasiera ematea) edo “apoderado" (ahaldun). Barruan 400.000 itzulpen juridiko baino gehiago ditu bildurik: lexiko juridiko bateratua, eredu judizialak, glosategiak, lege-testuak , inprimaki elebidunak abokatuentzat...\n“Auzia Euskaraz” proiektuari buruzko informazio guztia bere blogean dago eskuragarri. www.auziaeuskaraz.eus\nbalerdi_app_14_11_16_eu.mp3 behera kargatu (5 MB)


Pezetak bilduko dituzte dementzia dutenei laguntzeko - Tolosaldea - Tolosaldeko ataria\nPezetak bilduko dituzte dementzia dutenei laguntzeko\nTolosaldeko Ataria 2020-11-20 15:30\nBuru Bihotz elkarteak Dementzia Bizitzen proiektua diseinatu du dementzia duten pertsonen autonomia eta integrazioa garatzen laguntzeko, baita zaintzaile diren senitartekoak babesteko ere. Baina aurten ezingo dute martxan jarri, nahiko dirurik ez dutelako.\nHori dela eta, pezetak biltzeko kanpaina bat abiarazi dute. «Pentsatu dugu pezetek balioa galdu baino lehen, pezeta horiei aukera eman diezaiekegula elkartasuna lantzeko», esan dute elkarteko kideek.\nPezetak abenduaren 27a bitarte utzi daitezke Tolosako Kopybat, Shuyana, Soronea eta Berezi dendetan, La Huerta eta Eko Tolosa fruta dendetan, Goikoetxea estankoan; Alegiako Maritxu janari dendan; Ibarrako Coviran eta To pa Ti dendetan; eta Vilalbonako Musturinea harategian.\nBuru Bihotz elkarteak gogoratu du Tolosaldean 650 bat familiak egiten dituztela zaintzaile lanak eta laguntza behar dutela.


Behe Moq pertsonalizatua Design Kids Hooded Bath Toallak Produktuen\nHasiera > Produktuak > hooded Toallak > Kids Hooded Toallak > Kids Hooded Toallak\nColor Textile haurrekin profesionala txanodun eskuoihal fabrikatzailea, hornitzeko behe moq umeentzako txanodun eskuoihal fabrika prezioa da, ongietorria kontsultatu handizkako baxua moq diseinu pertsonalizatua haurrekin txanodun eskuoihal. Haurren kotoia digital inprimatu kapa da kalitate handiko ehunak egin. Da inprimatzeko teknologia digitala inprimatutako inprimatzeko haurrentzako gogoko ereduak pertsonalizatua. tinta da tinta berdea egina. Nahiz eta haurra haur baten kotoia digital inprimatu kapa duten konfiantzaz erabil daiteke.\nKids Hooded Toallak ezaugarriak\nKids Hooded Toallak parametroak\nColor Textile da profesionala China moq baxua diseinu pertsonalizatua haurrekin txanodun eskuoihal fabrikatzailea, hornitzeko kalitate handiko amp; fabrika prezio merkean moq umeentzako txanodun eskuoihal, nahi baduzu handizkako kalitate handiko amp da; fabrika prezioa umeentzako txanodun eskuoihal, ongietorria handizkako baxua diseinu moq pertsonalizatua kontsultatu haurrek jertsea toalla fabrika prezioa doan.\nAplikazioa eta salmenta ondoko Kids Hooded Toallak Zerbitzuko\nzuzeneko injekzio digital inprimatzeko abantailak, egingo aukeratu duzun irakurketa ondoren?\nOrduan inprimatzeko digital da, produktu hori orain inprimatzeko teknologia digitala onartzen dira etengabe kontsumitzaileen eta bezeroen askoren maitasuna jasotzea, ez bakarrik ohikoenak eta ezagun arropa edo toalla eremuan, baina alfonbrak arlo askotan bezala, fitxak, eta abar, badira inprimatzeko digital teknologiarekin bedeinkatzeko. Baina utzi bakarrik, inprimatzeko digital bedeinkazioa azpian produktuak publikoa, hau da erraza kontsumitzaileek maite behar dira popular orain. Baina zer da teknologia aurreratuenen artean inprimatzeko digitalaren teknologia onena da? Digital zuzeneko spray inprimatzeko.\ninprimatzeko digital digital bero transferentzia inprimatzeko eta digital zuzeneko injekzio inprimatzeko ditu ezagutzen dut. Digital termikoa transferentzia inprimatzeko ezagun bat da, eta inprimatzeko digitalaren garapena nahiko luze eta teknikoki perfektua. The digital zuzeneko injekzio inprimatzeko esan daiteke perfekzioa tekniko bat izan nahi du, beraz, azken urteotan, baita teknologiaren perfekzioa ere, ez da urrezko garapen urtetik. Perfektua digital zuzeneko injekzio inprimatzeko dago orain inprimatzeko osoan. eremuaren garapenak ere esan daiteke, swing osoa izan, eta merkatu-kuota handitzea, halaber, egun gero eta handiagoa da egunez. Gaur egun, erosle mota guztiak dira gero eta gehiago arreta zuzeneko injekzio digital inprimatzeko izateko.\nZer dira digital spray zuzenean inprimatzeko abantailak?\ninprimatzeko tradizionala alderatuta? zuzeneko injekzio Digital inprimatzeko ez duela plaka making eskatzen aurreko gertaerei ere, beraz, plaka making of denbora ez bakarrik gordetzen baina baita plaka-hartzeko kostuak asko aurrezten da, eta eredua aldatzen baldin bada, tradizionala inprimatzeko beharrak re izateko -plated. Da, halaber, kostua eta denbora galtzea, baina digital zuzeneko injekzio inprimatzeko irudia ordenagailuan aldaketa ondoren zuzenean esportatzen beharrik, denbora eta dirua aurreztea.\nGainera, tradizionala inprimatzeko kantitatea ezin beherago, hain zuzen ere, merkatari askok soilik prezioak altuak erabili produktuak erosteko denean kantitatea txikia da, baina digital zuzeneko injekzio inprimatzeko ezberdina da, eta ordena kantitatea oso txikia da. Produkzioaren egin daiteke, betiere 100 kantitate betetzen badira.\nHorrez gain, bezeroei denbora leku aginduak beti oso azkarra, eta beti beharrezkoa da bidalketa osatzeko denbora tarte laburrean. Hau ekoizpen abiaduraren eskakizun handia dauka. zuzeneko injekzio Digital inprimatzeko inprimatzeko tradizionalak baino azkarrago. Inprimatzeko esan daiteke aldiz bezain azkar 5 inguru izan nahi du, beraz, ez dago ekoizpen abiadura kezkatu beharrik ez da.\nEgun, digital zuzeneko injekzio inprimatzeko hainbat material, eremu guztiak erabili ahal izango da, eta berde eta ingurumena errespetatzen da. ziurtaturik atseden dezakezu erabili ahal izango duzu.\nHot Tags: China umeentzako txanodun eskuoihal, kalitate handiko, fabrika prezioa, fabrikatzaileak, hornitzaileak, Saltzeko, handizkako.


BASQUETOUR: Euskadi liderra da Estatuko rankingean Europako Ekoetiketa Ekologikoa duten ostatuei dagokienez\n"\tEuskadik ostatuetarako Europako Ekoetiketa Ekologikoaren ziurtagirien Estatu osoko % 69 hartzen du. "\tAzken bost urteotan, Euskal landa-ostatuetan ekoetiketa ezartzeko programa hau Basquetour eta IHOBEren arteko lankidetzaren emaitza da.\nEkoetiketa ekologiko europarraren ezarpena euskal landa-ostatuetan sailen arteko lankidetzaren emaitza da, hain zuzen ere, Eusko Jaurlaritzaren elkarte publikoak diren Basquetour-Turismoaren Euskal Agentzia eta IHOBEren artekoa.\nEgiaztagiria lortu duten ostatuek ingurumen-irizpide zehatzak bete behar dituzte. Eskakizun horien artean hauek nabarmentzen dira: ingurumena kudeatzeko eta kontrolatzeko sistema dokumentatu bat ezartzea, ingurumen-jarduna hobetzeko erregistroak eta neurketa eskatzen dituena; ingurumen-arloko legeria betetzea, baita aplikatu beharreko sektore- eta lan-legeria ere; eremu desberdinetan ezartzen diren 22 nahitaezko irizpide betetzea (kudeaketa orokorra, energia, ura, hondakinak eta hondakin-urak, eta beste irizpide batzuk, hala nola garraio jasangarria); eta gutxieneko puntuazio bat lortzea hautazko irizpideen multzo bati dagokionez, ostatuak eskaintzen dituen zerbitzuen arabera.


Josu Torres, poesia idazlea: “Uste dut poesiak sentimendua, askatasuna eta bihotza izan behar duela” – Irunero\nPosted on 2022(e)ko maiatzak 31 by Irunero\nJosu Torres poesia idazleak bere bigarren liburua argitaratu du “Cien poemas sin rima”. Liburua Irungo Liburu Azokan aurkeztu zuen eta bertan irakurleekin iritziak partekatzeko aukera izan zuen. Josu Torresek poesia idazten nola hasi zen azaldu du.\nNolakoa izan zen Irungo liburu azokan idazle gisa parte hartzeko esperientzia?\nEgia esan, oso esperientzia polita eta oso positiboa izan zen. Niretzat liburu azoken mundua ezezaguna zen. Hau izan da nire lehen esperientzia eta oso harrituta nago. Oskarbiko elkarteko kideekin standa partekatu dut eta horrek orain arte ezagutzen ez nuen jendea ezagutzeko aukera eman dit. Jendearekiko harremana ere oso ondo joan da, eta ez dut kexarik.\nLiburuaren azoka batean parte hartzea berezia bada, bizi zaren hiriko azokan parte hartzea oraindik bereziagoa da?\nUste dut garrantzitsua dela egile batzuek besteak elikatzea, eta horrelako ekintzek gure eskualdean eta bizi garen hirian ezagutarazten laguntzen digute.\nAberasgarria izan da zure irakurleekin zuzenean hitz egin ahal izatea?\nBai, zalantzarik gabe. Nik 2019an argitaratu nuen nire lehen liburua, eta soberan geratu zitzaizkidan ale apurrak azokara eramatea erabaki nuen. Harrituta nago jende askok esan zidalako hori irakurria zutela eta orain bigarrena erosi nahi zutela. Ez nuen uste irakurleekiko kontaktu hori hain polita izan zitekeenik.\nZure bigarren liburua, “Cien poemas sin rima”, han bertan aurkeztu zenuen. Zer moduz?\nBai. Aurkezpena igande goizean izan zen eta Dory Lansorena nire lankideak lagundu zidan. Oso pozik nago aurkezpenak izan zuen harrerarekin. Agian eguraldiak ez zuen asko lagundu eta horrek publiko pixka bat kendu zigun egun horretako aurkezpen guztiei. Oso pozik nago azaldu nuenarekin eta bertan esandakoarekin.\nErrazagoa egin zaizu bigarren liburu hau argitaratzea?\nBeno, ez da erraza izan. Gaur egun, oraindik ere, badirudi poesiak literaturaren anaia pobrea izaten jarraitzen duela, eta hau nekez aldatu daitekeela. Logikoki, nik autoeditatzen ditut liburuak, ez baitaukat inork editatuko dizkidanik. Zorionez, arrebak inprimategi bat dauka eta berak egiten dit liburua. Familiaren lankidetza ere badut, senideek azala, argazkiak edo diseinua prestatzen laguntzen didatelako. Lehenengoa zailagoa izan zen niretzat mundu guztiz berria zelako. Bigarrenarentzat dena pixka bat ezagutzen nuen eta horrek lagundu egiten du oraingoan promozioa pixka bat hobea izan dadin.\nZergatik erabaki zenuen liburuari titulu hori jartzea?\nJakina, liburuak errimak ere baditu, hori saihestezina da. Niri asko gustatzen zait bertso librea, eta, bestela, errimak mugatzen gaitu, pixka bat baldintzatzen gaituzten parametroekin. Uste dut poesiak sentimendua, askatasuna eta bihotza izan behar duela. Bestearekin ezkonduko den hitz bat bilatu behar duzu, eta nire kasuan horrek grazia apur bat galtzea eragiten du. Katerik gabe eta kortserik gabe bere hunkiberatasuna baldintzatzen ez duen poesia gustatzen zait.\nPresiorik sentitu duzu bigarren liburua lehenengoa bezain arrakastatsua izatea nahi zenuelako?\nDenbora guzti honetan gauza bat ikasi dut. Kontua da norbera pozik geratzea bere liburuaren emaitzarekin. Gainera, irakurtzen duen jendeari gustatzen bazaio, zoragarria da. Egia esan, nire bigarren lan honek lehen lanak baino askoz ere gusturago utzi nau. Gainera, bat dator irakurtzen ari den jendeari asko gustatu izanarekin, beraz, bi helburuak bete dira eta bide onetik doa.\nNola izan da sortze-prozesua?\nBigarren liburu hau osorik idatzi nuen 2020an, pandemiaren eta konfinamenduen ondorioz guztiok lotzen gaituen urte berezian. Niri asko baldintzatu ninduen maila sozial eta pertsonalean, justu aita hil baitzitzaidan. Gainera, adinekoekin eta arazo mentalak dituztenekin egiten dut lan egoitza batean, eta oso urte zaila izan da. Prozesua oso bizia izan da, bizipen askoko urtea izan baita. Liburuaren barruan nire bizitzaren eta bihotzaren zati txiki bat dago, urte hartan bizitako guztiagatik.\nNoiz hasi zinen poesiarekiko zaletzen?\nPoesia oso gaztea naizenetik gustatzen zait. Nire lehen lotura kantautoreen bidez izan zen, asko poetak baitira eta poesia musikatua egiten baitute. Serrat, Aute, Silvio Rodríguez edo Ismael Serrano entzuten nituen. Ni oso identifikatuta sentitzen nintzen haiek esaten zutenarekin, eta banekien ez nintzela kantatzeko gai izango, baina nire sentimenduak transmititu nahi nituen.\nUste duzu egun poesiarekiko zaletasuna handitzen ari dela?\nAlde batetik, uste dut poesia azkenaldian hazten ari dela eta zaletasun pixka bat gehiago dagoela. Liburu azokan ere jakin dut jende askori beldurra ematen diola poesia irakurtzeak, ez ulertzeko beldurrez. Espero dut hazteko joera horri eustea. Poesiaren alde ona da ez zaudela 50 orrialde bat-batean irakurtzera behartuta, oso testu laburrak baitira.\nNon lor daiteke liburua?\nDonostian Lagun eta Garazi liburu dendetan dago. Irunen Los Encantosen, Patri liburu dendan eta Txoko Txikin eros daiteke. Era berean, zuzenean nirekin harremanetan jarrita ere lor daiteke, Facebooken edo Instagramen bidez, nire profiletan: Josu Torres Martínez.\nLiburu berri batean ari zara lanean?\nOrain bigarren liburu hau garatzen eta sustatzen ari naiz. Hirugarren batean pentsatzen ari naiz eta oraingoan zerbait desberdina izatea nahi dut. Zerbait bereziagoa eta pertsonalagoa lortu nahi dut, aurreko biak apur bat hautsiko dituena. Indartsuagoa izatea nahi dut.\nPosted in InformazioaTagged Idazlea, irun, irunero, Josu Tores, Liburu Azoka, literatura, Poesia, Poesia idazlea, Poesia liburua


Ahal Dugu Irun | Angula Berria\nHasiera » Ahal Dugu Irun\nAhal Dugu Irun\n"Santano jauna, Irungo aparkalekuaren kudeaketa amesgaizto batekoa dirudi"\nSí se Puede Irun.- Aparkalekuaren egoera jasanezina da Irunen. Asteazkenean gobernu taldearen beste keinu irrigarri baten lekuko izan ginen. Bilera ireki bat egin zen Arbesko auzoko bizilagunekin, bertako aparkalekuen politikari buruz hitz egiteko; arrazoia argi dago: Juan Wollmer plaza berritzen denean, azalerako aparkaleku asko galduko dira.\nGehiago irakurri"Santano jauna, Irungo aparkalekuaren kudeaketa amesgaizto batekoa dirudi" -ri buruz\nPodemos Irun Ahal Duguk Santanori erantzun dio\nsugorri argitaratua 12 / Ira / 2018\nPodemos Irun Ahal Duguren izenean Alkate jaunak egin dituen azken adierazpenen gainean dugun jarrera adieraz nahi dugu.\nGehiago irakurriPodemos Irun Ahal Duguk Santanori erantzun dio -ri buruz\nPODEMOS Irun AHAL DUGU zirkuluaren OSOKO BILKURA datorren ostegunean\nsugorri argitaratua 3 / Uzt / 2018\nOsteguna, Uztaila 5, 2018 - 19:30\nHonen bidez jakinarazten dizuegu PODEMOS Irun AHAL DUGU zirkuluaren OSOKO BILKURA datorren OSTEGUNEAN (Uztailak 5) izango dela, 19:30ean, "Gure Moradan" (Izaga kalea, 9; Junkaleko elizaren ondoan).\n1- Idazkari nagusi berriaren aurkezpena\n2- Koordinazio Kontseiluaren proposamena\n3- Proposamenaren balioespenak\nGehiago irakurriPODEMOS Irun AHAL DUGU zirkuluaren OSOKO BILKURA datorren ostegunean -ri buruz\nPentsioen etorkizunari buruzko hitzaldi bat antolatu du Irungo Ahal Dugu-k\nZKA argitaratua 27 / Mar / 2018\nOsteguna, Apirila 5, 2018 - 19:00 -tik Ostirala, Apirila 6, 2018 - 18:55 -ra\nIrungo Ahal dugu\nPentsioen etorkizuna bermatzeari buruzko hitzaldi bat antolatu du Irungo Ahal Dugu-k. Apirilaren 5ean izango da, 19:00etan, Gure Moradan. Hitzaldian, Meri Pita Unidas Podemos-eko diputatuak eta Toledoko Ituna batzordeko bigarren idazkariak eta Pilar Garrido, Gizarte politiketako idazkaria eta Unidas Podemos-eko senatariak parte hartuko dute.\nGehiago irakurriPentsioen etorkizunari buruzko hitzaldi bat antolatu du Irungo Ahal Dugu-k -ri buruz\n"Lur azpitik lur azaleratuz" erakusketa Gure Moradan\nsugorri argitaratua 10 / Urr / 2017\n"Lur azpitik lur azaleratuz" erakusketa egingo da Gure Moradan (Izaga kalea 9) urriaren 10etik 23ra.\nErakusketan, San Cristobal gotorlekuko memoriari buruz egindako lana aurkeztuko da, baita Botilen hilerrian egindako hobitik ateratzeei buruzkoa ere, 2007tik 2014ra arte, biktimen senideek eskatuta.\nHitzaldiak Koldo Plaŕekin eta Paco Etxeberriarekin\nGehiago irakurri"Lur azpitik lur azaleratuz" erakusketa Gure Moradan -ri buruz


On Kixote Mantxako. Lehen Zatiko 34garren atala\nJakingale Ertzoaren Eleberria jaulkitzen aurrera doanekoa.\n"Esaera den bezala, buruzagi bageko gudarosteak txarra dirudi eta honelatsu ere gaztelu batek bere jaunik ezean, bada, are txarrago, diot nik, dirudi, emazte gazteak bere senarra bagerik, beharrak hala, bidezki, behartzen ez badu. Ni zu bage honen txarto nago, urrunde hau ezin inola eramanki, ezen, laster ez bazatozkit, nire gurasoenera berjoan beharrean egonen naizela, itxarote hau arinagotze aldera, geurea zaintzeke utzita ere; zaintzeko zuk utzi zenidan horrek, honetarakoxe baldin bazen, zurea baino bere burua zaintzenago duela-eta nago. Zuhurra zara txit eta ez dizut gehiago esango, gehiagorik ez duzu behar eta on ere ez duzu"\nGutun hau Anselmok jaso zuen, eta, honen harira, Lotariok bere eginkizuna hasia zuela ulertu zuen, eta Kamilak, berak nahi bezala, ihardetsi ziola; biziki alaitu zen, beraz, berri harezaz, eta Kamilari hitzez erantzun zion, etxez, inondik inora, ez aldatzeko, bera laster itzuliko zela eta. Harritu zitzaion Kamilari erantzun ha, lehen baino nahasiago geratu zen, etxean gelditu ez eta gurasoen etxera joan behar ote zuen ez zekielarik; bertan geratuz gero lotsa galtzeko zorian, handik hara joanez, ostera, senarraren agindua urratuko zuen. Azkenik, txarrena, geratzea hain zuzen, erabaki zuen, Lotariorengandik ihes eginen ez zuela ebatzita, neskame-morroeetan hizpiderik ez emaiteagatik. Damutu zitzaion, bada, ordurako, senarrari igorritako gutuna idatzi izana, beldurrez eta, senarrak ez ote zuen oldoztuko' Lotariok zer edo zer ikusia ote ziola berari zor zion lotsa onari ez eusteko aitzakia eman ziona. Baina, bere zintzoan, uste onari atxeki zion, Jaungoikoaren pentzudan eman zuen bere burua, gurbilaren gurbilez, eta bere gogapen garbiaz, isilduki, ekinen zitzaion Lotariori, zer-nahi esaten ziola ere; senarrari ez zion gehiago adiaraziko, ez zuen atralakarik, ez liskarrik sorrarazi nahi; hau gutti ez eta, Anselmoren aurrean Lotario nola "txuritu" asmatzen zerabilen burua, harako gutun hura zergatik idatzi zuen galdetzean aitzakiak eman asmoz. Bada, honelakoxe gogapide zindo baina okerrotan zebilen, Lotario aitzinean solasgura zuen beste egun batez; berau, zeragotu zen, areagotu, bere zeretan, eta Kamila ikaran, aiko-maiko hasi zen, bere garbi-nahiak aski lan zuen begietara etorririk, inolako maite-gupidarik ttikiena ere ez erakusteko, Lotarioren negar eta hitz gozoek bihotzondoan joa baitzuten. Lotariok nabaritu zion, eta piztu ere pizten hasia zen. Azkenean, Anselmo urrun zegoen bitarte haretan, gotorleku hari estutu bat emaiteko premia zegoela iruditu zitzaion, jauki behar ziola otu zitzaion, eta jauki zion, goitik ekin zitzaion haren edertasuna goraki aipatuz, ongi baitzekien, emakumezko ederren hantustea dela hantustez eraikitako gazteluko dorre garaiak eraitsi eta lur jo eragiteko usterik onena, mingain losintxari iskilu hartuta. Halaxe, igurdizi handiz, zindotasunaren harkaitza zulatzen hasi zen, azpitik, eta nola! Kamila burdinazkoa izanagatik, lurrera eroriko zen eran. Negar egin zuen, otoi egin zuen, eskaini zitzaion, ilea leundu zion, eta itxurak egin zituen, itxurak, hain zin-zinez bezala, hain dena egiazkoa balitz antzera, bihotzez, ezen, azkenean, Kamilari lotsa galduarazi ziola, eta atzenean, garaitu zitzaion, bera garaile gertatu zen, useterik gutienean eta nahirik gehienean.\nKamilak amore eman zuen, txil egin zuen, garaitia emanik "erauki" esan balu bezala; baina, asko al da, Lotarioren adiskidantza zutik gelditu ez bazen? Argi erakusten digu honek maite-grina ihesian baino ezin menpera daitekeela, etsai larria da, indartsua da, eta inork ezin horri aurka egin beso hutsez, giza-indarrezkoa bada ere azpiratzeko indar jainkozkoak behar direlako. Leonelak ikusi zuen, ikusi, bere anderearen ahulaldi ha, ezin estali izan baitzioten adiskide txar eta maitale berri bi haiek. Lotariok ez zion jakinarazi nahi izan Kamilari Anselmoren asmoa, ez zion adiarazi honek beronek haretara eramana gertatu zenik, bere maitasuna txartzat har ez zezan, eta honela, agian, ez beren-beregi baina oldoztu bage eskatu zitzaiola pentsatuko zuen.\nHarik laster, egun guti batzuen buruan, Anselmo berretxera zen, eta ez zuen huts eman bertan huts zena, hots, berak guttien erizten ziona eta gehien maite zuena. Lotario ikustera joan zen, etxean idoro zuen; elkar besarkatu zuten, eta batak besteari galdera, ea zer moduz bere bizitza, edo bere heriotza.\nOi Anselmo adiskide! Emazte on guztien eredu, "koroa", izan daitekek, bere duinean, hire emazte goiesgarria. Esaka eta esaka iharduten izan diat baina nire hitzak haizeak eroan ditik; nire eskaintzak beti gutietsi, opariak onartu ez, nire sasi-negarrei iseka nabarmenez ihardetsi izan ziek. Laburzki, ederretan eder askoa bada, Kamila bere garbian askoz areagoa duk, gurbil bizi duk, eratsu, beti begiapal bizi duk, edozein emazteki zintzo zoriontsu eta goresgarri egiten duten onbide guztiak ditik. Har itzak berriro hire diruak, adiskide, hementxe zaduzkaat, hauen beharrik ez diat ukan eta; Kamilaren osotasunak ez ziok horren opa txatxar bati txil egiten. Hago pozik, Anselmo, eta ez egik egindakoak baino ikerkizunik batere gehiago; ondo baino hobeto iragan haiz, susmo edo tuku horien guztien itsasoan gaindi, emakumezkoei buruz ohi diren susmoak dituk horiek, ez dakiala berriz ere halako uhaitz handietan sartzeko gogorik piztu, ez hadi beste behin ere hire ontzia nolakoa den, sendo xamarra ote den, ikertzen has, beste kapitain piloturen batekin ere ez; zeruak eman zian mundu honetako itsasoa zeharka dezaan. Kai onera heldu haiz, onik iritsita, eman aingura eta eutsi egiok uste onaren aingurari; etorriko zaik, noizbait, zorraren eske, eta gizon aitonseme den inork ez ordaintzeko aitzakiarik ez dik.\nAnselmo Lotario entzunda poz-pozik geratu zen, eta sinetsi ere sinetsi zizkion, zerutiko igarle-hitzak balira bezala; honela ere, eginkizuna ez uzteko otoikatu zuen, jakinminagatik edo jolasen bat bailitzan egin behar bazen ere, nahiz eta aurrerantzean ordura arte egin trikimaina leihatsuak aitzina ez eman. Bertsoren batzuk idaztea besterik nahi ez ziola esan zion, Klori izenaren azpian, honexen aipu goxoz eginak, Kamilari' andereño batez maintenindurik zebilela aditzera emaiteko asmoa baitzuen, izen hori berak ezarririko andereño haren garbitasunak irabazia zuen begirunez ospatze aldera; Lotariok bertso-lan haretan nekatzeagatik uko eginez geroenean berak eginen zituela.\nEz duk horren baharrik izanen – Lotariok darantzuio – musak ez ditiat hain etsai eta urtean noiztenka ikustaldiren bat egin ohi zidatek. Esan egiok hik Kamilari, nire maite-itxura horietaz esan duana; bertsoak nik eginen ditiat; lauda-gaiak irabazi duen bezain duin eta doiak ez badira ere, ahalik eta hoberenak, behinik behin, eginen ditiat.\nHitzarturik geratu ziren, harez gero, ertzoa eta bere adiskide saltzailea, eta, Anselmo etxeratu orduko, Kamilarengana zen galdezka, berau geldurik, igorri zion gutun hura zerk eranginda idatzi ote zuen lehenago galdetu ez ziolako. Kamilaren erantzuna halakoxea: iruditu zitzaiola, iruditu, Lotariok nasaikiago, pixkat, begiratzen ziona, hura etxetik urrun zegoenetan, bereziki; baina, honegatik ere, geroz goiti, begiak irekita zegoela eta den-dena bere irudimenean sorturiko asmakeria baino ez zelako usteak, zeren, Lotariok berarekin bakarka egoitetik eta ikustetik itzuri egiten baitzuen. Anselmok, berriz, susmo haretaz ardurarik ez izaiteko esan zion, berak bazekielako Lotario hiriko neska gazte handiki batez mindua zela maitez, Klori izena ezarririk laudatzen zuena; eta hauxe izan ala ez, Lotarioren egiaz zertan ikaraturik ez zegoela, guztiz guztizkoa baitzen elkarren adiskidantza. Lotariok, alabaina, lehendik esana zion Kamilari Kloriren maite-zer haiek itxura hutsezkoak zirela, alegiazkoak alegia, eta berak esana zekiela Anselmok haren berri, eta berau urrunxko zelarik, Kamilari, txitean pitean, hurbiltze aldera esan ziola; hau guzti hau Kamilak, aurretiaz, jakin ez balu, espa hutsen sare etsigarrian eroriko zatekeen, baina jakin bazekien eta bazekielako ez zuen damurik hartu batere.\nBeste egun batez, hirurak mahai inguruan, Anselmok Lotariori zerbait esateko otoi egin zion, Klori maite zuenari buruz idatzitakoaz hain zuzen; Kamilak ezagun ez ei zuela eta nahi zuen guztia esatea haizu.\nEzagun balu ere – Lotariok diotso – ez nikek ezer estaliko, edozein maitalek bere maitea laudatzen duenean, politarren, eta hau anker agertzen bazaio, ez ziok bere izen onari itsuskeriarik egiten; dena dela ere, atzo Kloriren eskergaiztoari hamalaurkun bat egin nioan eta hauxe duk:\nAmetsa nagusi den gau isilean\nnire min sakonen berri dut emaiten\nzeruari otoitz ari naiz egiten\nKlori dudala nagusi ametsean\nEguzkiak ekialdeko atean\ngori-goriki duenean su pizten\nnire min zaharren oihartzun dagiten\noihuak doaz auhenen berritzean\nHanditzen doaz oihu zahar zoliak\neguzkiak lurra joiten bitartean\nauhen garratz ozenak ozenagotzen\nGauak dakartza berriz amets berriak\noihuak dihaurtza izarren artean\nKlori, baina, gor zait areagotzen\nKamilak xori eritzi zion, pollit-pollitta, Anselmok areago, ederretsi zuen, eta halako ele goxo-zinezko haiei erantzuten ez zien neska xoil ankerra zela esan zuen. Kamilak, berriro, honela esan zuen:\nBeraz, olerkariek, maite-pozez, esaten duten guztia egia dea?\nOlerkari diren aldetik, ez dute esaten – Lotariok darantzuio – ; maitasunak jota dagozen heinean, aldiz, beti egiati, labur geratu izaiten diren arren.\nHorretaz zalantzarik ez – Anselmo mintzoz, Lotariok Kamilarenganako zituen gogamenak bultza eta sendotu nahiz, Lotariorekin maitemindua bazegoen era berean Anselmoren amarruaz zeharo etxakina baitzen, trikimainaz ohartzeke, noski.\nHonelatan, bada, harekikoaz hartua zuen atsegintasunaz, ustez eta haren nahiekin idatziak berari zegozkiola, eta Klori izeneko hori egiaz bera zela uste zuelako, otoi egin zion, beste hamalaurkunen bat edo beste bertsoren bat baldin bazedukan, jaulki zezan.\nBai, badadukat – diotso Lotariok – ; baina ez dut uste lehena bezain ona denik edo, hobeto esatearren, txarra. Honatx, eta zuek epai:\nHiltzen naizela zakinat, zinez hiltzen\nsinetsi ala ez, hauxe dun egia\nHi gurtzea, oi gozagaitz hertsia!\ndamu baino lehen Heriok nain biltzen\nEremu latzera ari naun hurbiltzen\nbizitzatik urrun orok ahantzia\nbaina bular zabalean itsatsia\nhire irudia zaramanat pil-piltzen\nHire hertsia ezin irekizkoa\nirekitzeko nahi dudan irudi\nezin gogorragoa zaidan hirea\nAi itsaso sakon ilun maitezkoa\nzeharka dezanak zendua dirudi\nhodeiertzetik at iparrik bagea\nBigarren hamalaurkun hau ere Anselmoren aipu onaz azkendu zen, aurrekoa bezala, eta honela eginaz, mailaz maila, bere ohorea katigatzen zuen katearen gartzak lotuz zihoan. Lotariok ohoregetzen zuen bidetik berak gero eta ohore handiago zekarkiola adiarazten zion; honetaraxe, bada, Kamila, mailaz maila, haren gaitzespen erdigunera erortzen zen bitartean, senarrak, ordea, gorantz zihoala irudikatzen zuen, onbidez bere omen onaren gailurrerantz. Halako behin baten, Kamila bere neska-laguntzailearekin bakarrik zegoen beste baten, esan zion:\nHarriturik nagon, Leonela adixkide, neure burua zein gutti etsi izan dudan ikusita, bada, nire gogoa Lotariori eman nion arren, arin ere eman, ez dinat erdietsi, oraindik orain, honexek beretzat osoki hartzerik. Lotsa naun, nire arintasun hau gutietsiko ote duen, harek bereganatzeko egin zidan indarra zein zen jarkigaitza gogoan hartzeke.\nEz har horregatik damurik, ene andere – darantzuio Leonelak – ; emandakoa ona bada, eta bere izaitez onestekoa, ez da zertan gutiesgarri izan, ez du garrantzirik galtzen, arin edo arinegi emana izan delako. Esaera da laster emaiten duenak birritan emaiten duela, hots, atsegina bikoitza dela laster egina bada\nBai, eta besterik ere esan ohi dun, hots, apaletik eginari ez zaiola gora handirik emaiten, nekagarri ez denak gupidarik ez ohi din jasotzen, alegia.\nHori ez doa zurekin – Leonelak berriro –, maitasuna, nik entzun, batzuetan hegan joan ei doa, beste batzuetan oinez ibili doa; batekin arinik arin omen, bestearekin baratz-baratz; batzuk epeltzen ei ditu bestetzuk kiskaltzen, urliari zauri egin ei daroatso, sandia hiltzen ere ei du, behin bere nahikarien lasterketa hasten du eta behin horretantxe bukatzen du, azkentzen du, goizez gotorleku bati inguruka esesten dio, eta gauez bere esku-menean daduka, ez baita horri aurre egin diezaiokeen indarrik. Honela izanki, bada, zer harritzen zaizu, edo zeren beldur zara, Lotariori halako zerbait gertatuko bazitzaion, nonbait, nire nagusia urrun dagonean zu bereganatzeko tresnatzat maitasuna hartuta? Nahi eta nahi ez, hor maitasunak erabakia zuena burutu baharra zuen, Anselmo itzul zedin betari betarik eman bage, hauxe itzulita eginkizuna egiteke geratuko zen eta; maitasunak berak nahi duena agitze aldera aukerari eutsi behar dio, ereti onari. Badakizu, galdu zeegin aldia eta idoro dagin nahia: aukeran aukera, haseran behintzat. Nik ez dakit hau entzundakotik, bizi izandakotik baino; noizbait, arean, esango dizut, andere, ni neu ere haragizkoa eta odola bero. Are gehiago, andere Kamila, zu hain arin ez zinen erori, Lotarioren begietan, hasperenetan, hitz-gozoetan, agindu nahiz opaetan, haren arima guztia ikusi ondorean baizik, honen on guztiak ikusi eta Lotario txit maitagarri zela sinetsarazita. Hau honela bada, eta da, horrelako gogoeta gupera, txotxin, horietarik ez duzu zertan buruan erabili; osterantzean, zuk bezala Lotariok zuri onerizten dizula bermatu behar duzu, alai eta pozez asea bizi dadin, zu haren maite-lakioan erorita, berak lotzen zaituelarik, adorez eta amorez. Honela bururatuko zaio, agian, maitale onek dituzten lau I-ak ez ezik A,B,D osoa ere baduela ,bere baitan: entzun egidazu, oraintxe dena, sailean, esango dizut eta. Nire uste, eritzi eta irudikoz, hura honelakoa da: aberatsa, burutsua, duina, ederra, "fierra", galanta, hauta, indartsua, jasoa, kementsua, lagunkoia, mazala, naroa, ohoretsua, printzela, sendoa, trebea, urguria, xaloa, zintzo eta zindoa; eta zeta-z ari naizelarik zure zintasunaren zaintzailea.\nKamilari barre eragin zion neskaren ABDak, eta maite-arazoetan berak uste baino iaioagoa zela iruditu zitzaion; bai honelaxe aitortu ere harek herri bereko mutil txintxo batekin zituen maitaldiak; eta Kamilak, ezer ez zekiela eta, nahasi zen bezain laster bere dedurako galbide ikusi zuen. Hitzak baino areago ote zen galdetu zion. Eta baietz, Leonelak, lotsa bagerik nabarmenkiro. Bidez omen dator, esaera den antzera, andereen xabarkeriaz neskameen lotsa galtze hori, hauek haien erorikoak ikusita ez omen dute behaztopatzeko axolarik, ez besteek ikus edo jakin beldurrik ere. Kamilak ez zuen besterik egiterik, Leonelari otoi ez besterik, haren maitale ei zuen harekin egindakoaz tutik inori jakinaraz ez ziezaion, eta haren arazoak isilpean eramaiteko esan zion, Anselmo ez Lotariorengana deusen berririk hel ez zedin. Leonelak horrela eginen zuela hitz eman zion arren, Kamilak susmatu bezala gertatu zen, hots, haren erruagatik bere omen ona galtzear zegoen; zergatik eta, Leonela lizunak, lotsagalduak, bere andere nagusiaren jokaera ohiko ez zela nabaritu zuenean, bere maitalea etxeratzeko aurpegia eduki izan zuelako. Andereak ikusita ere, salatuko ez zuela uste zuen,; hau ere ekarten du, besteak beste, andereen bekatu egiteak: bere neskameen jopu bihurtzen dira, haien nasaikerietan, lizunkerietan, ezkutatzaile. Kamilarekin honelatsu gertatu zen; bere neskame likitsa, behin baino gehiagotan, etxeko etzangu batean maitalearekin ari zela ikusi arren, ez zitzaion ahakarrik egitera ausartzen, alderantziz, estali ahal zezan leku eman eta zoztorrak kendu egiten zizkion, bere senarrak ez ikustearren. Ez zuen, hala ere, eragotzi ahal izan, eta Lotariok ,behin, etxetik irteiten ikusi zuen, eguna arturratu aginik, eta, ezagun ez zuelako, nor zen ez zekiela eta mamuren bat ote zen otu zitzaion, lehenik; gero, ibileran, aurpegia "mukutu", eta polito estali zuela ikustean, aurreneko gogamen inozoaz beste egin zuen, eta beste batera jauzi; beste bat hau, baina, Kamilak garaiz zuzendu ez balu, ororen kalterako baizik ez zen izanen. Anselmoren etxe barrutik, ezordu haretan, atera zen gizakume hura, Leonela munduan zenik ere ahaztuta, ez zitzaion bururatu, inondik inora, Leonelagatik sartua zena: Kamila etorri zitzaion burura, bat-batean, eta berarekin hain arin, eskura-erraz izan zen era berean beste baten batekin ere berdin zelako usteak jo zuen, dzart!, bihotz ondoan. Hona, emazteki gaiztoak dakarren beste kalteetarik bat: bide txarretik, arinegi eta neke hadirik ezean eskuratu duenak berak, geroenean, uste ona galduki, sinestean gogor eta ez du hala bada hala ez bada baizik entzintzen, eta beste inorengandik datorkion edozein zaiori, ostera, egiatsu daritzo, zein edo zein susmo itsuro sinesten du. Honegatik, antza, Lotariori burua joan zitzaion, adimena nahasixea, bere burubide zuzen erazko guztiak okertu, nonbait, eta beste gehiagoko bagerik, Anselmo jaiki aurrez, espaz itsutua bezala, artege oso, hagitz urduri, erraietan suak erretzen zuenaren antzera, Kamilari mendeku egin nahiz eta gogoz hiltzen zihoala, beronek ezer txarrik edo gaiztorik egin ez bazion ere, joan zitzaion, Anselmori joan zitzaion, eta esan:\nJakin egik, Anselmo, egunik asko eta askotan, nire neure buruarekin borrokan ari izan naizela, hiri ez esateko, ezin estali eta gaurgero estali behar ez diadana ez esateko. Jakin egik Kamilaren gotorra azpiratua dela, dagoenekoz, nire gogoak emaiten didan guztia berarekin egiteko eskubideaz jabetua nauk; eta orain arte ezer ez badiat esan, egia hau jakinarazten berandutu banaiz, behin-behineko apetaren bat edo kasketalditto zeinbait baino ez ote zuen ikertzegatik izan duk, ez nekian benetan ote zitzaidan, hire baimenarekin, hasitako maitakeria zinez gogozko ote zuen. Harengan uste ona nian ezarria, guk uste eta behar bezalakoa izanen zelako uste osoa nian, eta nire eskaintzaz hiri berri emanen ziala-eta nengoan; baina, berandutu dela ikusi diat, ordea, eta hi berriro urrunduz gero, hitz eginen dugula agindu zidak, hire bitxiak dagozen gelan sartuta mintzatuko garela (eta egia, gela haretan elestatzen ziren elkarrekin) ; ez nikek nahi, inola ere, aiherkundez ezer txarrik hik egiterik, oraingoz bekatua hitzez baizik ez baita burutua, ez duk deusik agitu eta agitu bitartean Kamilak gogoaz beste egin zezakek, damutu agian. Hau honela, beti nire aholkuzale, guti edo gehi, izan haizenez gero, har ezak haintzat oraintxe esanen diadan bat, gero egik nahi duana, hire onerako hoberen uste duana egik, iruzurrik bage. Egik alegia eta hiruzpalau egunean, beste lehengo batzuetan legez, urrutiratzen haizena, eta gera hadi hire ganbararen baten "kukuturik", honetarakoxe egoki-egokiak hor dagozen tapiz eta horma-oihalak, eta hire begiez ikusiko duk, eta nik neureez, Kamilak nahi duena; eta nahi hau gaiztoa balitz, uste ez den baina beldur daitekeen gaiztoa, hi heure irainaren borrero, zigortzaile, isil, zorrotz, azkarra izanen hintzateke.\nLotarioren hitzok aditurik, Anselmo sor eta lor, harrituta gelditu zen, ezustean harrapatua denaren antzeko, bere ustea bestelakoa baitzen, hots, Kamila Lotarioren sasi-erasoetan garaile izana zelako ustea zuen, eta gurenda odol bageko honetaz gozatzen hasia zen. Isildu zen, lipar luzetto batez, lurrari begira, bekainik higitzeke, eta gero honela esan zuen:\nHik egin duk, Lotario, nik adixkide haizen hiregandik uste nuen bezalaxe; orotan hire aholkuari narraiok, onuz onu hire atzetik noak: egik nahi duana eta osten ezak isilpean, horren ustebageko arazoren bati dagokion eran.\nLotariok hitz eman zion eta aldendu zen, esandako guztia damutu zitzaion, tentel baten antzera jokatu zuelakoan, eta Kamilari bera aspertu ahal zitzaiolakoan, ez hain ankerkiro ez hain era itsusian. Biraoka hasi zen, berekiko, bere buruari irainka, arinegi ibilte hura gaitzetsiz, eta ez zekien zer egin egindako makurra zuzentzearren, edo irtenbide ontto bat, bederik, irekitze aldera. Azkenik, Kamilari den guztiaren berri emaitea ebatzi zuen; egin ahal izaiteko aukeraren peiturik ez, eta, egun haretan bertan, bakarrik aurkitu zuen, eta harek ere, mintzatzeko aukera zuela ikusiaz, hau esan zion\nJakin ezak, Lotario adixkide, bihotzean min dudala, min etsia, bularrean lehertu beharrez ari zaidana, eta harrigarri zaidak orain arte egin ez izana; Leonela diat min-iturri, hain galdua baitu lotsa, ezen, gauean-gauean, mutil bat etxeratzen duela, bere maitale delako bat, eta goizean argia hasi artean berarekin egoiten duk, nire ohorea zikintzeko zorian dagoelarik, zeren, inork, halako ezordu baten, nire etxetik irteitean ikusiz gero, zer-nahi eta gehiago susmatzeko bide zabala bailuke. Eta ezin zigorka zezakeat, ez ahakarrik ere egin, hauxe diat hauxe: gure arteko zeraz jakitun duk, gure harremanetako "idazkari" duk, lekuko ernea, eta honek hura zakarrak, nik harenaz isildu beharra harek gureaz isilik egon dadin; beldur nauk, beldur, ez ote den hau okerreko bidea.\nHaseran Lotario, hau entzunda, susmotan, egia ote ziotson ala bere burua xuritzeko estakururen bat ote zen zalantzan geratu zen, Leonelaren mutila ba ote zen ez ote zen, benetan, Leonelarena ala Kamilarena; baina, negarretan ikusi zuen, larri, minaren sendagarri eske, eta egia sinetsi zion, eta sinetsi eta nahasiagotu zen, oro damu zuelarik. Honela eta guztiz ere, ez larritzeko erantzun zion Kamilari; Leonelarena, hots, lotsagekeria, mozteko berak egin beharrekoa eginen zuela. Anselmori esan zion hura ere jakinarazi zion, espaz beterik amorratua zegoeneko huraxe bereziki, eta ganbaran kukuturik egonen zenaz jakitun ipini zuen, elkar hartuta zegozela eta, bertatik ikusteko, begiz ikusteko, bera bere senarrarekiko oso kirmena ez zela. Honen xede zoro honegatik barka-eske hasi zitzaion, sartuta zegozen galmendi nahaspilatu haretatik irteiteko, bere hitz okerrez eta makurrez erakarritako labirinto haretatik onik eta zuzenik ihes egiteko aholku baten bila.\nIzutu zen hagitz Kamila, Lotariok ziotsona entzunik, eta haserre bizian, hitz asko eta zentzuzkoak guztiak eginez, erasian, ahakar egin zion, burura etorri zitzaion zaioagatik atelekatu zuen, gogapen gaiztoa zela eta aurpegira egotziz; baina, emakumezkoak onerako asmo ona bezain gaiztorako ere asmo txarra gerturik ohi duenez, gizonezkoak baino areago beti bere izaitez, eta berariaz zerbait nahi duenean, apur bat galtzen badu ere ohiz, bat-batean ez bada laster baten asmatzen du berriro eta honelaxe Kamilak, orduantxe, harako oker hura nola zuzendu berehala asmatu zuen, eta Lotariori zer egin esan zion. Anselmo esandako ganbara-lekuan ostenduko zen egunean berak, jakinaren gainean egonki, buruan zerabilen xedea agituko zuen, eta handik hara, biok elkarrekin beldur izki batto ere bagerik, goxa-goxatu ahal izanen zuten. Ez zion osorik azaldu bere burutapena nolakoa zen, erne ibilteko baino ez zion esan, Anselmo kukuturik zegoenean, Leonelak dei eginen ziola eta etorteko, eta berak esango zion guztiari nahi bezala erantzun ziezaion, Anselmo entzuten ari ote zenetz ez jakinagatik. Lotariok, arren eta arren, zer egin nahi ote zuen argiro azaltzeko galdatu zion, zein asmo zuen, zelako xedea zen, den-dena jakinaz hobeto egiteko, behar zen bezala erantzuteko.\nEz duk niri erantzutea besterik egin behar – diotso Kamilak, zer nahi duen zehatz-mehatz azaldu nahi ez diolako, berak asmatu duen xede hori ontzat hartuko ez duela eta beldurrez.\nHonenbestez, bada, Lotario joan zen. Beste egun batez, Anselmo, bere lagunaren baserrirako txutxuaz, joan zen, eta itzuli ere egin zen,"kukutzera" xa ; egin zuen, bada, lasai-lasai, Kamila eta Leonela begirale.\nAnselmo ganbaran altxatua zegoen, bada, erpai itxaroten zegoena esan bage doa, bere ohorearen erraiak bere begiz aztertzeko zorian dagoen edonor egon litekeen era ber-berean; azken baten, bere uste osoko Kamila maitearen ona, tanpez, amildegian behera erroiztuz, eror eta hondatzen ikusiko baitzuen, beharbada. Sartu ziren ganbarara, Kamila eta Leonela, Anselmo bertan baztertua zegoela ondo zekitenak, eta sartutakoan, hasperen handi bat eginda, Kamilak esan zuen:\nAi, Leonela adiskide! Ez al huke hobe, egin nahi dudana egin aurretik, hik jakiterik, ez dinat nahi eragozteko ezer egin ez dezanan, hartuko bahu Anselmoren traketa, esan dinadan aizto hori, eta nire bular donge hau, purtzil hau zeharkatuko bahu? Ez egin, ordea, ez dun zuzena nik bestearen erruaren zigorra jasotzea. Lehenengo eta behin jakin nahi dinat, jakin, zer ikusi ote zuten nigan Lotarioren begi likits-ozarrek, nire asmo txarra erakutsi eragin ziezadan ausardia piztu zion zer, nire izen onaren kalterako eta adiskide duen Anselmoren gaitzerako izan den zer. Jar hadi, Leonela, leiho horretan eta dei egion; kalean zagon eta, noski, bere xede gaiztoa gauzatzeko irrikitan. Baina, nire neure asmo ankerra bezain ohoretsua aurretik jarriko dun.\nAi, ene andere! – Leonela malmutz eta ohartuak darantzuio – Eta, zer egin nahi duzu traketa horrezaz? Zure bizia moztu nahi ote duzu ala Lotariori kendu nahi diozu? Bata edo bestea zure kaltegarri, galduko duzu, bai, izena eta izana. Hobe dukezu zure nahibage latz hori, itxuraz bederen, gordeko bazenu zure barruan; ez utzi gizatxar horri etxe honetara sartzen, hemen bakarrik aurki gaitzan. Begira, andere, emakumezko ahulak gara gu, hura, berriz, gizonezko, zangarra gainera; itsu dator asmo likitsuaz itsutua, zuk zurea egin aurretik harek berea egingo dizu, bizia kentzea baino kaltegarriago izango zaizuna. Madarikatua nire jaun Anselmo, bere etxean bertan holako sasi-bizargin zirrilda horri esku eman dio eta! Eta, zera, andere, hilez gero, hauxe egin nahi duzula eta nago, zer egingo ote dugu, gero, horregaz?\nZer, adiskide – Kamilak erantzun – Hementxe utziko dinagu Anselmok ehortz dezan, azken beltzean, honela bere gerena bera lurperatuko din, bere izen txarra, eta neke hau atseden handitzat hartuko al din. Dei egion, behingoz; ez dinat luzeagotu nahi nire laidoaren mendekua egiteko beta, senarrari zor diodan zintasuna kolokan ez jarteagatik.\nAnselmo adi zegoen, Kamilak esan ahala burubide guztiak gora-behera zebilzkion, hara batean hona bestean, baina, Lotario hiltzeko asmoa zuela begitandu zitzaionez, irten eta ageri nahi izan zuen, halakorik egin ez zezan; baina, tak gelditu zen, hainbesteko ekina zertan azkenduko ote zain, zeinbaiterainokoa ote zen, hain erabaki lazgarri bezain zuzen hura, azken-azkenean, eragozteko unean agertzekotan.\nHonetan, Kamila zorabiatu zen, ondoezik, hango ohe gainera erori zen, Leonela negarrari emanki, saminez, hasi zen:\nAtx, zoritxarreko neu, nire besoen artean hil balekit hementxe, mundu honetako ohorearen lorea dudan hau, emakume zintzoen buruntza dudan hau, garbitasunaren eredu hau...?\nHonelakoak eta honelakotsu beste batzuk esaka, inork entzun eta lurbira osoko neska laguntzailerik mintsuena zela irudikatuko zuen, eta bere anderea beste Penelope berri jazarritako baten antzera ikusiko zuen. Laster etorri zen bere onera Kamila eta:\nZergatik ez hoa, Leonela, deitzera, nire adiskidearen adiskiderik kirmenenari, eguzkiaren azpian edota gaueko ilargipean inoiz izan denik zintzoenari? Ea, habil-hoa, azkar, hoa arin, ez dadila hotz nire baitan suturik dagoen sumindura, ez dadila joan zemai eta araoetan burutu nahi dudan mendekua.\nDeitzera noa, ene andere – Leonelak diotso – ; emaidazu, baina, lehenik, aizto hori, ni bagerik, ezer egin ez dagizun, gero, maite zaitugun guztiok betiko negarretan urtzeko zioa izan litekeenik.\nHoa ziur, Leonela adiskide, ez dinat ezer eginen; ausarta bezain burubakoa naizela uste dun, antza, baina, nire izen onagatik, ez naun izanen harako Lukrezia hura bezalakoa, alta, okerrik egin ez bazuen ere bere burua hil omen zuena, eta, gainera, bere zorigatzaren erruduna aurretik hilarazi bage. Ni hilko naun, hiltzen banaiz; mendekua egina, ordea, nire errurik ezean sorturiko haren ozarkeriez negar eragin didan hari asper nakion baino lehenago ez.\nArren asko eta asko egin eragin zion Leonelak, Lotario deitzera irten aitzin; baina, azkenik, irten zuen, eta itzuli bitartean, Kamila han geratu zen, bere buruarekin hizketan bezala, zioela:\n"Jainkoarren! Ez ote zen hobe izanen Lotario bidali izan banu, beste anitzetan egin bezala, honen egoera nahasi honetan, ni lizun eta gaiztotzat hartzen nauen honetan, jarrarazi baino? Begiak ireki eta ametsak kenarazten dizkiodan artean, behinik behin, bai, hobe izanen zen; baina, ez ni ez nire senarraren ohorea mendekuz xahuturik geratuko, eta hura, berriz, gogo gaiztoak erakarri zuen honetatik eskuak garbi eta oinak arin jalgiko zen. Ordain dezala saltzaileak bere biziaz, asmo likitsez nahi izan zuena: jakin beza munduak -inoiz jakinen balu- Kamilak, bere senarrari beti atxekia izaiteaz gain, iraindu nahi zuen hari gaitz eta kalte baino ez ziola egin. Honela ere, honetaz guzti honetaz Anselmori berri emaitea hobe litzateke; baserrira igorri nion gutunean berri-izpi bat eman nion, eta gaitza sendatzera itzuli ez bazen, nik uste, sinetsi ez zidalako izan zen, bere zintzoan zintzo hutsa denez, ezin sinetsi, inondik inora, bere adiskiderik minenak halakorik egin ziezaiokeenik, hain bere deduaren kaltegarri burutara etorriko zitzaionik sinetsi ere ez berak. Nik neronek ere ez nuen sinetsi, hainbat egunez geroztik, ez sinetsiko ere inoiz, "sekula", urliaren ozarkeria hainbesteraino iritsi izan ez balitz, geroagoko opari eta hitz goxo luzeak, eta negarrak eta zer guztiak hain ageri-agerikoak izanki. Alabaina, zertan ari naiz ni hitz eta pitz? Behar dua, otean, erabaki zorrotz honek, neure honek, aholkurik? Ez, hurbiltzekorik ere. Utikan, bada, saltzaileak; hona, mendekuak: sar bedi hitzustel hori, betor, hurbil bekit, hil biz eta kito; gerta dadina gerta dadila! Garbi-garbia nintzaion etorri zeruak niretzat eman zidan hainari, garbi joanen naiz hainagandik; nire odol garbiaz lohi, agian, eta munduan inoiz izan den adiskiderik aizun eta lizunenaren odol zikinaz kutsatua joanen naiz ".\nHau zioen bitartean, ganbaran hara eta hona zebilen, traketa eskuan, arramuskak eginez batean, eskuz imintzioka bestean, furfuriatsu bezala, burutik egina dagoenaren antz-antzera, emakume leuna ez baina matxar etsituetarik bailitzan.\nAnselmo begira-begira zegoen, tapiz batzuen ostetik, harri eta zur, entzundakoak entzunda askietsita, susmo gehiagoren beharrik ez eta Lotario lehen bai lehen heltzea nahi zuelarik, ezer txarrik gerta ez gerta, ikaran. Agertzear zegoen, irteiteko gogoak jota, bere emaztea besarka eta okerretik zuzendu nahiz, baina, orduantxe, tak! gelditu zen, Leonela Lotariorekin eskutik helduta zetorrela ikusi baitzuen; Kamilak ikusi orduko, aiztoaz zoruan bere aitzinean marra bat egin zuen eta esan zion:\nLotario, entzun, zer diotzudan; marra hau zeharkatzera ausartako bazina, are hurreratu baino ez, hasi orduko ikusi eta eskuetan dadukadan traketa honezaz dzarrast! nire bularra aldez alde zeharkatuko nuke. Eta ezer erantzun baino lehen, beste hau entzun behar didazu, oraintxe, gero nahi duzuna erantzunen didazu. Lehendabizi, Lotario, nahi dut zuk esatea ea Anselmo nire senarra ezaguna duzun, eta zer daritzozu berari; bigarrenik, ni neu ezagun ote nauzun jakin nahi dut. Erantzuidazu, ez zaitez nahas, ez asko pentsatu zer erantzun, ez duzu galdera zaila eta.\nLotario jakinaren gainean zegoen, Kamilak senarra ezkutarazteko esan zionetik bazekien zelako asmoa zuen, hor nonbait, eta, halatan, alegiaz ari zen, maltxur-maltxur, bien artean gezurrezko hari egiaren antz osoa eman nahiz; beraz, honela erantzun zion Kamilari:\nEz nuen uste asko izanen, Kamila eder, holako zeraz galdetzeko deituko zenidanik, ni honatzean dakardan asmotik hain urrun dagozen zer horietaz, batik bat. Hitz eman zenidan, ez behin bai birritan, eta mesedea berantzeko egiten baduzu, urrunagotik izan baduzu egitea, zeren, zeinbat eta hurbilago nagoen hainbat eta biziago baitut erdiesteko itxaropena, eta honek nakar hona neke-neke. Baina, erantzunen dizut, bai, nahi ez dudala esan ez dezazun, eta baietz diotzut, Anselmo zure senarra ezagun dudala, biok ttiki-ttikitatik elkarren ezagunak gara; zuk badakizu adiskide garena eta ez dut honetaz gehiago esan nahi; maitasunagatik egindako irainaren lekuko ez dut izan nahi, adiskidantza, izan ere, makurrik handienen aitzakia izan izaiten da eta. Zu ezagutzen zaitut, eta zaitut, harek zaituen hein berean; honela ez izaiteko, zu baino gutiagoko ezergatik ere ez nuke nik joko ni naizenaren aurka, eta adiskideen arteko lege zuzen eta santuen aurka, nik hautsi, eta behartu, ditudan legeak hauek, maitasuna bezalako etsai ozar baten erruagatik, hautsi ere.\nHori aitortzen baduzu – diotso Kamilak – , maitagarri den guztiaren etsai hilgarri horrek, nolatan duzu agertzeko kopeta, zuk iraindu duzun harek eredu maitetzat duen honen aurrean? zuk hura eredu hartu behar baitzenuke ikus dezazun zein guttigatik irain handia egiten diozun. Ai, bai, badakit, atx ondikozko ni! konturatu naiz, bai, zu ohartu ez bazara ere, nire nolabaiteko lasaikeriaren bat izango zela, nonbait, zu erorarazi zaituena, gordinkeria ez dut esan nahi, nahita nire izaeratik sortua izanen ez baitzen, aitzitik, emakumezkook, inoiz edo behin, usterik guttienean, lotsa erakutsi beharrik, ustez, ez dioten inoren aitzinean egin ahal duten hutsune batean sortua baizik. Bestela, esaidazu, oi etoi horrek! noiz erantzun ote nion nik zure otoiren bati, asmo gaizto horiek betetzeko itxaropen zantzu ttiki bat hartu ahal zenezan? Noiz ez ziren izan zure maite-hitzak guztiz hautsi eta etenak, zorrozkiro atelekatuak, lazki triskatu eta suntsituak, nire hitz herratsuez? Noiz sinetsi ote nituen, bada, nik, noiz onartu, zure agintza asko eta asko, zure opari handiak? Honela eta guztiz ere, badut uste ez dela inor luzaroan maite-eskaintzak egiten luzatzen, ohiz, itxaropen izpiren batto ez badu, noski, eta honegatik, neurea dut, zalantzarik ez, neurea, zure ekinaren errua, zeren, nola edo hala, nire axolabagekeriaren bat izan ote den bainago zure grina luzaz pizturik ukan duena; honetaz, zure erruagatik neure burua zigortu beharrean nago. Eta nire neure buruarekin honen bihozkea banaiz, ankerra erabat, zurekin ez naiz gutiago izanen, eta hauxe ikus dezazun erakarri zaitut hona, nire senarraren ohoreari egin iraina ordaintzeko egin behar dudan sakrifizioa ikus dezazun, xa; nire senar zintzoaren alde neure buruari uko egin behar batiot. Zuk iraindu duzulako, zuk ahal izan duzun uzi gartsuenaz izena belztu diozu, eta nik ere bai, erortzetik ihes egiten ardura handirik ez izaiteagatik, eta, batez ere, zure asmo lizunei putzak eman nizkielako. Berriro diot, mingarri dut eta, nire hutsune baten susmoa dudala buruan, bai, zure asmo makurren sorburu izan zitekeelakoan, eta horixe nahi dut zigortu, zehatu zorrozki, nire neure eskuez larderiatu nahi dut; izan ere, beste zigortzaileren batek eginen balu nire errua ageriago izanen litzateke. Hau egin baino lehenago, ordea, hilez hil nahi dut, nirekin batera nire mendeku-gosea aseko didana eroan nahi dut, nora-nahi joan ere, zuzentzaren zigor zuzena, inoren aitzinean makurtzen ez dena, justizia hots, beti ikusgai ukan dezadan.\nHonakoxe berriketa honen atzenean, Lotariori eraso zion, traketa eskuan, azkar asko, bularrean josi nahi bezala, eta hain mutiri jo zuenez, Lotario, kordokatua, benetan ari ote zen ala ez igarri ezinean, nola-hala, bazterreratu beharrean izan zen, Kamilak ez joiteko, bere burua jagon beharrez, zuen indar eta eskuaire guztiaz. Itxurakeria baino ez zen, harrigarrizkoa, baina bizi-bizia hala ere, eta egiaren antz handiago emaitearren, bere odolaz margotu nahi izan zuen; eta Lotario hartu ezinik edo ezin zuelakoa eginik, esan zuen:\nNire gurari zuzena ase nahi ez badu, guztiz, zoriak, ez dut uste, erdizka bada ere, nik nahi dudana ez erdiesteko behar beste indarrik dukeenik.\nKendu zion eskua Lotariori, traketa askatu zuen honek, atxekia baitzuen, eta dzast! sartu zuen, sorbatzaz beste aldetik, zauririk ez egiteko eran, eta ezkerreko lepauztai gainean, sorbalda ondoan, ezkutatu zuen; eta gero, zorabioak jorik antzo, lurrera jausten utzi zuen bere burua.\nHarri eta zur, Leonelarekin Lotario, egia bai ote ez ote zalantzan, gertaera hura guztia ikusi eta konkorrik zegozen, Kamila lur joa, odola zeriola, zer egin ezin jakinki. Heldu zitzaion Lotario berehala, izuturik asnasestuka, traketa ateratzera, eta zauri ttikia ikusi zuenean, beldurra "arinddu" zitzaion, Kamila ederraren "maltxurkeriaz" ohartu baitzen, tanpez, xuhurtasuna hauteman, ñaka igarri. Berak jokoa edo jukutria aitzina eman eta, Kamilaren gorputzaren gainean, erosta luze-goibelak egiten hasi zen, hilik balego bezala, bere buruari araoka, eta halako egoera haretan jarri zuen haren aurka ere bai. Bazekien Anselmo adi zegoela, eta hau esaka hori esaka bere buruaren alde ari zen, Kamilaren alde baino areago, nahiz eta hau hilik egon, bere burua errukarriago agertu guraz. Leonelak besoetan hartu zuen, ohean ipini, eta Lotariori joaiteko agindu zion, arren, Kamila, isilpean, sendatzeko norbaiten bila; aholku-eske hasi zitzaion, Anselmori zer esanen edo, zauritua sendatu baino lehen agertuko balitz ere. Ez zion, ordea, Lotariok aholkurik eman nahi izan, eta, nahi zutena esateko; odola biltzeko baino ez zion agindu, bera bazihoala eta inork ez ikusteko lekuren batera alde eginen zuela esan zion. Halaxe, min-itxura handiak eginaz, alegia eta etsiturik oso, etxerean irten zuen; irten eta bakarrik, inoren begipetik urrunxko zegoenean, gurutzeak egin eta egin hasi zen, inola ere sinetsi ezin zuen mamortua baitzen, liluratua Kamilaren asma-antze, iribio lasai hura ikusirik. Leonelaren igurdizia ere halakoxea. Harez geroztik, Anselmo jakinaren gainean egonen zela uste zuen, eta emaztetzat bigarren Porzia zuela jakinen zuen, noski. Ikusi nahi zuen, aurki, elkarrekin ospatzeko, inoiz irudi zitekeen gezur eta egiarik malmutzena.\nLeonelak, esan bezala, odola kendu zion, iruzurra itxuratzeko baino ez zen, eta zauria ardo xorta batez ikuzi zuen, lotu zuen ahalik txukunen, eta sendaketa honetan ari zeino hainbat zer eta zera esan zuen, ezen, Anselmok, aurreko guztiak entzun ez balitu ere, oraingo hauek entzunaz, emaztea garbitasunaren erreginatzat hartuko zuelarik. Leonelarekin batera Kamila ere mintzo zen, bere buruari beldurti- txepel-ka erasoz, bizia moztu behar zuen unean huts egin ziola eta ziotsola. Aholkua galdatzen zion neskameari, gertatutako guztiaren berri emanen ez emanen bere senar maiteari; honek ez esateko aholkatu zuen, Lotariori apentzearren zerbait txar egiteko beharkizuna gogoratuko zitzaiola eta, hots, arriskua arriskuaren gainean, eta, bestalde, emazte zintzoak ez zuela inoiz biderik eman behar bere senarrak liskarretan sartzeko, oso bestela baizik, ahalik eta gehienetan oztopo ipini. Ontzat eman zion aholkua, eta hala eginen zuela esan; baina, Anselmori zer esan hausnartu beharra zegoela, azken baten, zauria ikusiko zuen eta. Leonelak, bai, baina berak, txantxetan ere gezurrik esaten ez zekiela esan zion.\nBa, nik, ahizpa – diotso Kamilak atzera – zer ote dakit, gezur bat asmatzera ausartzen ez banaiz, bizia galtzeko zorian egonik ere? Hara, zer honi amaiera onik emaiten jakin ezean, hobe dikenagu egia hutsa esatea, gezurretan harrapa ez gaitzan.\nEz euzu damurik, andere: honik biharrera, zer esanik bururatuko zait, eta dagoen lekuan dagoelako, zauria ostendu ahal duzu, harek ikusi aurretik; zeruak lagunduko digu gure gogapen zuzen eta onberak aurrera ateratzen. Lasai zaitez, ene andere, egon patxadaz, nire jaunak aurki ez zaitzan horren larri, beste guztia utzi nire esku, eta Jaungoikoaren esku, beti asmo onen alde heltzen baita.\nAnselmo erne baino erneago egon zen, dena belarri, bere ohorearen heriotzaren izu-antzerki hura entzun-ikusten; arizaleek hain egokiro irudikatu zutenez, harrigarriki antzeztu zutenez, itxurazko egia benetan egiazkoa zela irudiarazi zuten, eurak berak egiaz antzaldaturik. Gaua noiz iritsiko irrikitan zegoen, etxetik ateratzeko eretia heldu bezain laster Lotario bere adiskide zintzoa ikustera joaitearrean, honekin bat elkarri atseginak erakutsi nahiz, azken baten, bere emazte etsituarengan ontasunaren bitxi baliotsua aurkitu zuelako uste osoak jota zegoen. Emakume biek kontu handiz "xabaldu" zioten, poliki atera zedineko "xirrikituren" bat, eta bera, baratz-baratz, itzalgaizka bezala, jalgi zen handik eta Lotarioganantz ibilasi zen. Ediren zuen, eta ez da hitzez erraz esatekoa zein harrera adeitsua egin zion eta zeinbat besarkada egin zioten elkarri, eta zelako poz-gaiak adiarazi zizkion, zein gora handiak emaiten zizkion Kamilari. Lotario hauek eta besteak entzun zituen arren ez zen pozez ageri, aurpegiak ez zion irri izpirik xumeena erakutsi, bere gogoaren barruan ondo bai baitzekien zein oker zegoen, zein adar ederra sartua zuen bere bihotz ondoan, eta bera zela adiskide hari egindako irainaren erruduna.Lotario poztu ez, illun bezain bihotzil zegoen, eta Anselmo ohartu zen, eta ohartu bazen, Kamila zauriturik utzi zuelako zela uste izan zuen, bere adiskide haren betiluna, bere burua errunduntzat hartuta zegoelako, nonbait, zegoen beltzuri, oso goibel. Halatan, bada, hitzez hitz hasi ziren, eta halako baten, Lotariok esan bazion esan zion, hara, besteak beste, Kamilaren gertaeragatik ardurarik ez izaiteko, are tamalik guttiago, zeren eta, zera, zauria, ziur egoiteko, arina baitzen arina; zera, bada, aurretiaz itunduta baitzegozen Kamila eta biak, itxurak eginaz, berari egiaz beste egitearren estaltzeko; Anselmori esan zion eta ez beldurtzeko, haregatik, eta, aurrerantzean, pozik eta gozorik egoiteko. Goretsi zion harek asmatutako trikimaina, igurdizi haren bitartez, zoriontasunik gorenera igoa zelako, eta beste eginkizunik batere ez hartzeko onua egin zion, harik aitzina, Kamilari gorazarrezko bertsoen osatzea baizik, mendez mende betiko oroimenean bizi dadintzat. Lagunduko ziola gehitu zion Lotariok, hain eraikin distiratsua goititzen, haren azarritasun ona goraki aipatu ondorean.\nHonenbestez, Anselmo lurbira guztian inoiz izan den gizonik goxoki atzipetuena geratu zen: berak, bere eskutik oratu eta etxera zeroan, bere aintzarako tresna zelakoan, bere izen eta izan onaren beltzitzailea, ospearen erailea. Kamilak harrera egin zion, ez begi argirik ordea, irrikaitz izki bat begitartean. Gezurrak egun batzuetan iraun zuen, il guti batzuen buruan Asturuak bere gurpila irauli zuen arte, eta, orduan, ageri-agerira jalgi zen, plazatik mundura, mundutik mundu guztira, hara artean hain estarian egon izan zen asmakuntza gaizto haren albistea. Azkenik, Anselmok bere biziaz ordaindu zuen bere jakingose ertzoa.


Zergatik da garrantzitsua lagunekin oinez eskolara joatea pandemia egoeran egon arren? – Guraso.eus\nZergatik da garrantzitsua lagunekin oinez eskolara joatea pandemia egoeran egon arren?\nCOVID-19-ak umeen egunerokotasunean eragina izan duten eta duten aldaketa asko ekarri ditu gizartera. Osasun krisia kontrolatzeko, hainbat murrizketa egin dira, mugikortasunean zein harremanei dagokienean. Hainbat arlotako profesionalek ohartarazi dutenez, hala nola, osasun profesionalek, pediatrek, psikologoek eta hezitzaileek, egoera honek kalte egin diezaieke adingabeei, bai ikuspuntu fisikotik, bai emozionaletik ere. Euskal Herrian ere, egoera berezi honek eragindako ondorioak arlo akademikoan, emozionalean eta sozialean aztertu dira. Normaltasun berriak ezarritako neurrien artean, adingabeen bizi-kalitatea eta ongizatea hobetzen duten proiektuak geldiarazi ditu. Esate baterako, Eskola Bideak (edo Caminos Escolares, Caminos Amigos, Eskolara Lagunekaz, Bizibideak…).\nTestuinguru honetan, Eusko Jaurlaritzako Osasun Publikoaren eta Adikzioen Zuzendaritzaren, Osasuna Sustatzeko Arloko arduradun teknikoek, Euskal Herriko Unibertsitateko (UPV-EHU), KideON ikerketa-taldeak eta Haurren Hirien Sareak (Solasgune eta Innobasque), Txosten bat argitaratu zuten Otsaila hasieran,elkarlanean, guraso.eus egitasmoan txosten honi helduko diogu datozen egunetan.\nZERGATIK DA GARRANTZITSUA LAGUNEKIN OINEZ ESKOLARA JOATEA PANDEMIA EGOERAN EGON ARREN? “Pandemiari aurre egitea ez da osasun estrategia bat soilik, gizarte osoaren esku hartzea eskatzen baitu, Covid-19-arekin elkarbizitzen ikastea ahalbidetzen duena, pertsona ahulenak babesteko modu berriak diseinatuz, haurren eta gazteen hezkuntza eta garapen soziala sustatuz eta bizi kalitatea, interakzio soziala eta zaintza pertsonala hobetuz”.(“COVID 19: Una respuesta comunitaria para una pandemia social” Agiria, Covid-19 Osasun Komunitarioaren Behatokia.) Pentsa dezakegu haur bat, beste haur batzuekin batera eta bere joan-etorriak zaintzen ez dituen pertsona heldurik gabe, eskolara oinez joateak ez duela aldaketarik ekarriko. Baina haur horrek ematen duen pauso bakoitzarekin, bere ingurunea ezagutzen du, ikasi egiten du, hazi egiten da… Egunero egiten duen bide horrek bere buruarengan segurtasuna irabazten laguntzen dio, arduratsua izaten, eta berarengan konfiantza duten pertsona helduak daudela jakinarazten dio. Haurrak eskolara lagunekin oinez doazenean, berdintasun egoeran harremanak sortzeko eta elkar laguntzeko gai direla ohartzen dira. Azken batean, autonomia eta elkarrekintza pixkanaka garatzeko prozesuan laguntzen die. Hau da dokumentu hau egiteko testuingurua, arrazoia eta abiapuntua. Bere idazketan, haurren autonomia berreskuratzeko konpromisoa partekatzen duten erakunde eta pertsona desberdinek parte hartu dute, elkarlanean. Kezkez haratago, osasun komunitarioarekiko eta gure herri eta hirien garapenarekiko interesetik. Lan hau, beraz, begirada eta ezagutza horiek elkar banatzearen emaitza da, jakin badakigulako, gaur egun bizitzen ari garen pandemia-testuinguru honetan, hamaika arrazoirengatik, lagunekin eskolara oinez joateak inoiz baino zentzu handiagoa daukala\nIruzkinik ez "Zergatik da garrantzitsua lagunekin oinez eskolara joatea pandemia egoeran egon arren?"


Ibon Uribarri, Zaitegi sariaren irabazle - Arrasate - Goiena.eus\nIbon Uribarri, Zaitegi sariaren irabazle\nUsoa Agirre 2010-01-28 18:51\nIbon Uribarri zarauztarrak irabazi du Literaturako Nobel saridunak euskaratzeko AEDk eta Elkarrek, Kutxaren laguntzarekin antolaturiko Jokin Zaitegi itzulpen-lehiaketa. Halaxe erabaki du aho batez Joxe Austin Arrieta, Joxe Mari Berasategi eta Irati Marañonek osaturiko epaimahaiak. Beraz, iazko urte amaieran Suediako Akademiak hautaturiko Herta Müler idazle errumaniar-alemaniarraren obra bat euskaratu beharko du Uribarrik; Atemschaukel (Arnasaren kulunka), Mülerren azken eleberria eta kritikak goraipatua da itzultzeko aukeratu den liburua. Aurten argitaratuko du itzulpena Elkar argitaletxeak.\nHamabost lan aurkeztu dira lehiaketara, eta Elkarrekoen esanetan "datu hori bera bada euskal itzulpengintza lortzen ari den mailaren erakusgarria, denak ere jatorrizko bertsiotik aritu baitira". 2002an abiarazi zuten Elkarrek eta AEDk, Kutxaren laguntzaz, Nobel sariduna euskaratzeko Jokin Zaitegi beka, eta geroztik hauexek izan dira sari horri esker itzuli diren liburuak:\nIbon Uribarri Zenekorta (Zarautz, 1967) Filosofian doktorea da eta itzulpengintzako irakaslea EHUn. Filosofiako hainbat lan itzuli ditu, hala nola Kant eta Hegel, eta japonieratik ere euskaratu ditu zenbait literaturgile: Kawabata eta Murakami.


Bioetika Batzordeak haurdunaldi subrogatua debekatzeko eskatu du | Berriak Gizartea | EiTB\nHaurdunaldi subrogatuaren bidez emakumea esplotatzen dela eta umearen interesak kaltetzen direla uste du. Atzerrian egindako kontratu guztiak baliogabetzeko eskatu dio Espainiako Gobernuari.\nHaurdunaldi subrogatu kasuetan, funtzionarioek baimenak izango dituzte\nHaurdunaldi subrogatuarekin guraso direnek amatasun-baja izango dute\nBioetika Batzordeak haurdunaldi subrogatua debekatzeko eskatu du, haurdun gelditzeko kontratuaren bidez emakumea esplotatzen delako eta umearen interesak kaltetzen direlako.\nEtikari eta osasunari lotutako gaietan Espainiako Gobernua aholkatzen duen erakundea da Bioetika Batzordea.\n"Amatasun subrogatuaren aurka egoteko arrazoi sendoak daude eta guk haurdunaldi subrogatuaren debeku unibertsala babesten dugu", adierazi du.\n"Pertsona batek seme-alabak eduki nahi izatea desio zintzoa da, baina hori ezin daiteke gauzatu beste pertsona batzuen eskubideak urratuta", dio erakundeak bere webgunean argitaratutako agiri batean.\nBioetika Batzordean arabera, "haurdun gelditzeko kontratu guztiak, doanekoak nahiz ordainpekoak, emakumea esplotatzea dakar eta umearen interes gorenak kaltetzen ditu eta, ondorioz, haurdunaldi subrogatua onartezina da printzipioengatik", erantsi du.\nHorrenbestez, espainiar naziotasuna duten herritarrek atzerrian egindako haurdunaldi subrogaturako kontratu guztiak baliorik gabe uzteko beharrezkoak diren neurriak hartzeko eskatu dio Espainiako Gobernuari.\nBesteak beste, haurdunaldi subrogatuak kudeatzen dituzten agentziak zigortzeko neurriak proposatu ditu.\nHorrez gain, nazioarteko araudi bat eskatu du, "emakumearen eta umearen duintasuna bermatzeko".\nUrkullu, ETAren desegiteaz: 'Esan dezala esan beharrekoa'\nAlaves-Girona, hiru puntu matematikoki 1. Maila ziurtatzeko\n'Altsasu auzia'ren epaiketa\n'Erruduntasuna da matxakatzen nauen sentimentua'\nBescansak uko egin dio Madrileko 2019ko zerrendan bigarrena izateari\nRealak Griezmannen Atletico hartuko gaur\nDaniel Castillejok Artiumeko zuzendaritza utziko du\nAltsasuko guardia zibilen senitartekoek terrorismo delitua eskatu dute